“Dani sjećanja na žrtve genocida u Bratuncu” - balkanin\nHome/vijesti/“Dani sjećanja na žrtve genocida u Bratuncu”\nSalkić prisustvovao obilježavanju 28. godišnjice zločina u naseljima Pirići i Žanjevo\nU bratunačkim naseljima Pirići i Žanjevo-Abdulići, danas je u okviru višednevne manifestacije “Dani sjećanja na žrtve genocida u Bratuncu”, obilježena 28. godišnjica zločina nad bošnjačkim stanovništvom u ovim mjestima.\nPreživjeli Bratunčani, članovi udruženja žrtava i logoraša, predstavnici Islamske zajednice i lokalne i entitetske vlasti, danas su najprije posjetili Piriće, naselje u kojem su 16. maja 1992. godine, ubijene prve bošnjačke žrtve. Na spomen – obilježju u ovom mjestu je proučena Fatiha za 194 stanovnika ovog mjesta, čija su imena ispisana na spomen – pločama. Upriličen je i prigodan vjerski program uz poštivanje mjera i preporuka nadležnih organa.\nPotom, upriličena je posjeta naselju Žanjevo-Abdulići, gdje je na spomen – obilježju pored lokalne džamije, položeno cvijeće i proučena Fatiha za ukupno 92 stanovnika, koji su ubijeni, poginuli i umrli tokom agresije. Na današnji dan 1992. godine agresorske snage, potpomognute lokalnim Srbima su zauzele ovo naselje, te protjerale sve Bošnjake.\nObilježavanju godišnjica u ovim naseljima danas je prisustvovao i Ramiz Salkić, potpredsjednik bh. entiteta RS, koji je još jednom naglasio da je izuzetno važno da preživjeli svake godine obilježavaju dane tokom kojih su protjerani, te u kojima su počinjeni teški masovni zločini.\nSmatramo da je njegovanje kulture sjećanja na ono što nam se dogodilo 1992. godine od velike važnosti u našim životima. Ukoliko bismo zaboravili, sigurno da bi se stvorile pretpostavke da se ovakvo zlo dogodi i u budućnosti. Ovo je važno ne samo za nas, nego je to posebno važno za generacije koje ovo nisu preživjele. Za njih je bitno da znaju šta se desilo na ovim prostorima, kako se slično zlo ne bi ponavljalo njima na ovim prostorima. Nažalost, i unutar Bošnjaka postoje ljudi koji su zainteresirani da se o ovim stvarima ne govori. Ja mislim da je to pogrešan put. Zato je važno da se svake godine u ovom obimu obilježavaju godišnjice u Bratuncu i na drugim mjestima, a to će preživjeli svakako činiti i u budućnosti. I danas, kada se završava obilježavanje 28. godišnjice, želimo da pozovemo nadležne institucije da učine više, kako bi procesuirali odgovorne za zločine, te pronašli masovne grobnice i ekshumirali naše najmilije – kazao je Salkić.\nObilježavanje 28. godišnjice zločina nad Bošnjacima u Bratuncu je započelo 3. maja u naselju Hranča, a tokom dvije sedmice su upriličene brojne aktivnosti u centru grada, ali i naseljima širom ove općine.\nUprkos globalnoj pandemiji i trenutnoj situaciji, preživjeli bratunački Bošnjaci, su nizom događaja podsjetili na stravične zločine počinjene prije 28 godina, koji uključuju progon skoro 21.000 bošnjačkih civila, torture i ubistva u logorima, masovne zločine u naseljima, ubijanje beba, djece i žena, masovne grobnice, silovanja, pljačkanje i uništavanje imovine, ali i druge teške zločine.


Petković onemogućen da obiđe poplavljena područja na Kosmetu – Balkanekspresrb.rs\nDirektor Kancelarije za Kosovo i Metohiju Vlade Republike Srbije Petar Petković saopštio je danas da su privremene institucije samouprave u Prištini noćas, dva sata posle ponoći, odlučile da mu onemoguće da obiđe poplavljena područja u srpskim sredinama u južnoj pokrajini i ugroženim domaćinstvima uruči humanitarnu pomoć.\nPetković je u izjavi za javnost naveo da je očigledno da je predizborna kampanja u Prištini počela i pre zakonskog roka i da su Srbi ponovo glavne mete, uz ocenu da postupak albanskih političara govori o tome da im je politički marketing važniji od života i bezbednosti ljudi.\nIstovremeno, kako je dodao, ovakvo ponašanje Prištine pokazuje i da Evropska unija nije u stanju da obezbedi poštovanje postignutih sporazuma, među kojima je i onaj o slobodi kretanja.\nNe želimo da na bilo koji način učestvujemo u pojačavanju tenzija u pokrajini jer se takva atmosfera uvek prelije preko leđa našeg naroda, ali u jedno svi mogu da budu uvereni – niko ne može da nas zaustavi da pomognemo svom narodu, naglasio je on.\nPomoć države Srbije i Kancelarije za Kosovo i Metohiju će stići do našeg naroda ugroženog poplavama, kao što smo i obećali, poručio je Petković.\nPremijerka primila drugu dozu vakcine


Beogradski izbori Autor:N1 Beograd10. apr. 202215:0936 komentara\nPokret Ekološki ustanak saopštio je da o glasovima građana ne sme i neće odlučivati predsednik Srbije i Srpske napredne stranke Aleksandar Vučić, kao ni lider Stranke slobode i pravde Dragan Đilas, nego sud. S obzirom da GIK očito nije u stanju da izbroji glasove Beograđana, pravdu ćemo tražiti na Upravnom sudu, najavljuju iz tog pokreta.\nGradska izborna komisija proizvoljno tumači zakon jer nije u roku od 72 sata od prijema prigovora donela rešenje o primedbama i objavila ih na veb prezentaciji, kako piše u Zakonu o lokalnim izborima, saopštio je Ekološki ustanak, deo koalicije „Moramo“.\nTakođe, GIK nije dala nikakvo saopštenje na pitanja zašto nisu prebrojani svi glasovi, zašto se kasni sa odlučivanjem po prigovorima i zašto se ne zna kada će se održati nova sednica GIK, navodi se u saopštenju.\n„Predlažemo da se predsednik GIK Zoran Lukić , izjasni: Da li možda i on čeka ishod sastanka Đilas – Vučić?“ kažu iz Ekološkog ustanka.\nOvaj pokret upozorava "javnost i građane, ali i sve političke aktere, pogotovo one koji su potpisali Sporazum za odgovornu Srbiju, da nikakvih tajnih dogovora i pregovora ne sme biti".\nKako se navodi, stanje demokratije u društvu ne sme biti refleksija ličnih odnosa političkih lidera, već mora biti proizvod jasnih procedura i zakona, jer "samo nas slobodne institucije i transparentne procedure štite od diktature".\n"Mi iz Ekološkog utanka i koalicije MORAMO, sa našim institucijma možemo da razgovaramo i na njih utičemo samo o boljem sprovođenju zakona, na primer o hitnoj ostavci i odgovornosti ministra unutrašnjih poslova jer se policija na dan izbora de facto stavila na stranu jedne stranke, ali nikada o prekrajanju volje birača", navodi se u saopštenju.\nAleksandar Vučićbeogradski izbori 2022Dragan Đilasekološki ustanak\nCRTA: SNS u Beogradu osvojio 38,1 odsto, Tadić ostao ispod cenzusa


SJAJAN POSAO: Legendarni Maldini osigurao potpis igrača koji će oduševiti navijače Milana - Sportska centrala\n14 jan 2021. 09:40\nTurski reprezentativac rođen u Nemačkoj, 26-godišnji Hakan Čalhanoglu, povezivao se s mnogim timovima, ali AC Milan ima ogromnu želju da zadrži sjajnog veznjaka u svojim redovima.\nČelnici Milana predvođeni legendarnim Paolom Maldinijem ponudili su 26-godišnjem veznjaku novi ugovor po kojem bi godišnje dobijao četiri miliona evra plus bonuse, javljaju mediji bliski milanskom velikanu.\nTurskom internacionalcu aktuelni ugovor s Milanom završava u junu, a dosad je dobijao 2.5 miliona evra godišnjeg. Čalhanoglu je pod vođstvom trenera Piolija postao jedan od ključnih igrača ‘Rosonera’, a italijanski mediji tvrde da će potpisati novi ugovor.\nČalhanoglu je Turčin rođen u Nemačkoj, karijeru je počeo u redovima Karlsruea, a kasnije je nastupao za Hamburger SV i Bajer Leverkusen, da bi u leto 2017. prešao u Milan za nešto više od 23 miliona evra.\nU ‘crvenom-crnom’ dresu odigrao je 153 utakmice upisavši 29 golova i 45 asistencija.


Konferencija DIDS 2013 u aprilu\nKonferencija DIDS 2013 u aprilu – Personal magazin\nOvogodišnji DIDS 2013 biće održan 18. aprila, u Hotelu “Moskva”, u Beogradu. Dan internet domena Srbije (DIDS) je godišnja konferencija o razvoju Interneta, kako u svetu, tako i na nacionalnim domenskim prostorima Srbije .RS i…\nOvogodišnji DIDS 2013 biće održan 18. aprila, u Hotelu “Moskva”, u Beogradu. Dan internet domena Srbije (DIDS) je godišnja konferencija o razvoju Interneta, kako u svetu, tako i na nacionalnim domenskim prostorima Srbije .RS i .СРБ, u organizaciji Registra nacionalnog internet domena Srbije (RNIDS).\nCelodnevni program DIDS-a je namenjen kako IT profesionalcima, tako i svim ostalim korisnicima Interneta (studentima, blogerima, preduzetnicima, novinarima…), koje zanima da saznaju više o aktuelnim temama, kako u svetu, tako i na internet prostoru Srbije. DIDS se održava od 2010. godine i otvoren je i besplatan za sve posetioce.\nProgram DIDS-a je podeljen u tri bloka i odvija se u obliku prezentacija ili predavanja relevantnih sagovornika iz zemlje i sveta, kao i panel diskusija. Prvi blok je posvećen aktuelnim svetskim i domaćim pojavama i trendovima u oblasti Interneta, sa gostujućim stranim i domaćim stručnjacima. U drugom bloku će biti panel diskusija na aktuelne teme, dok će treći blok predstaviti strane i domaće kompanije, kao i značajne domaće internet projekte, na nacionalnim internet domenima .RS i .СРБ.\nNovina ovogodišnjeg DIDS-a je to što je posvećen prvenstveno korisnicima nacionalnih internet domena, tako da će registracija za prisustvovanje konferenciji biti omogućena samo onima koji se prijave preko e-mail adresa koje se završavaju na .RS ili .СРБ (bez obzira na to da li su u pitanju lične ili kompanijske adrese). Registracija posetilaca će se odvijati preko sajta na adresama www.dids.rs i дидс.срб, počeće početkom aprila, a broj mesta je ograničen.\nKonferencija DIDS 2013 u aprilu was last modified: March 7th, 2013 by Redakcija\nFacebook i Skype razlozi loše integracije imigranata\nProgramiranje za studente – novi CET kurs


Teambuilding - Feel the adventure - Discover Serbia\nPolazak u ranim jutarnjim časovima, dolazak u Ribarsko selo oko 12h\nPronadji me eksplodiraću- Timovi imaju zadatak da pronadju sakrivenu „bombu“. Kada je pronadju imaju zadatak da je deaktiviraju. Deaktiviranje se vrši isključivo znanjem iz oblasti kojim se oni bave.\nForest ranger- Igra koja podseća na takmičenje motornih sekača. Timovi dobijaju zadatke i rekvizite drvoseča, zadatke rešavaju u medjusobnoj sardanji i interakciji\nSpremanje i polazak na rafting, ruta: Brodarevo – Velika Župa\nOvaj deo Lima je najlepši u letnjem periodu na izuzetno malom vodostaju. Ruta je duga 15 km i polazi od rafting kampa „Brodvej“, i kroz Brodarevsku dolinu ulazi u donji kanjon pri čijem donjem delu se nalaze tri izuzetno zanimljiva buka sa najpoznatijim bukom “Strugovi”, na kome je održan evropski kup i državno prvenstvo u raftingu. Pored adrenalinskog doživljaja, moći ćete da uživate u razgledanju fascinantnih krajolika koje nudi dolina Lima kao i ušće Sopotnice na kome ćemo pristati i napraviti „Easy canyoning“, za sve one koji izraze želju da probaju ovu extremnu disciplinu. Rutaje izuzeno atraktivana sa mnoštvom prelepih mesta za kupanje.\nNakon raftinga opcioni ručak, sa specijalnim organskim VoLim proizvodima koji dolaze direktno iz proizvodnje koja se nalazi na 200 metara od cilja raftinga.\nNakon ručka opciono predlažemo da posetite okolne znamenitosti poput Kumanice, Sopotnice, Kamene Gore i Manastira Mileševa.\nSpremanje za krstarenje Uvcem, napuštanje hotela\n-Dolazak na Uvačko jezero, odakle se kreće na jedinstvenu plovidbu čuvenim meandrima Uvca. Plovidba specijalnim rezervatom prirode Uvac, pružiće Vam priliku da vidite Beloglave supove (orlove koji krase grb Srbije još iz doba Nemanjića). Ova plovidba, pored činjenice da ćete biti u neposrednoj blizini Beloglavih Supova, omogućiće Vam da plovite kroz meandre Uvca i uživate u veličanstvenoj prirodi, kao i da vidite niz atrakcija poput starog mosta na Žvalama (koji predstavlja deo starog puta Carigrad-Dubrovnik, tzv. “put soli”) i zidina vojne karaule “Klek” iz XIII veka. Posebnu atrakciju predstavlja obilazak Ledene pećine (600m), koja se nalazi na kraju ove rute. Opciono možemo organizovati pešačku turu do vidikovca “Molitva” ili vidikovca “Rasoka”, mesta sa kojih se pruža fenomenalan pogled na meander Uvca.\nHotel Terme 36,6 + program\nDva polupansiona u hotelu, Rafting Limom, Učešće na Uvačkoj Eko Regati, Dan u prirodi – Ribarsko Selo( kompletan program), Boravišna taksa, Usluga vodiča\nRučkovi u prirodi , Doplata od 2.400 dinara za jednokrevetnu sobu, Prevoz\nOnline upit za: Teambuilding – Feel the adventure


Premijer Novalić i ministar Bukvarević učesnici „Marša mira“\nPremijer Federacije Bosne i Hercegovine Fadil Novalić pridružio se jutros učesnicima „Marša mira“ na posljednjoj dionici iz mjesta Mravinjci, koje se nalazi između Konjević Polja i Nove Kasabe.\nUčesnici kolone, u kojoj je više hiljada ljudi, će tokom dana proći kroz mjesta Ravni Buljim, Jaglići, Pale - Budak, a potom će se spustiti u Potočare, čime će biti okončan ovogodišnji „Marš mira“. Inače, učesnici pješače stazama kojima su podrinjski Bošnjaci u julu 1995. godine spašavali svoje živote. Tada ih je na put krenulo između 10 i 15 hiljada. Za neke je ovo bio put spasa, dok je hiljade njih ubijeno u genocidu.\nOd prvog dana početka marša u koloni je i federalni ministar za pitanja boraca i invalida odbrambeno-oslobodilačkog rata Salko Bukvarević.\n„Marš mira“ se održava u okviru obilježavanja godišnjice genocida, a učesnici iz cijelog svijeta i naše zemlje, pješače od naselja Nezuk kod Sapne, do Potočara, trasom dugom više do 100 kilometara.


SKANDALOZNA ŽURKA ZA 30. ROĐENDAN NATAŠE RODIĆ Nepoštovanje mera! – UDARNA VEST . rs\nKako ekskluzivno saznajemo Nataša Rodić, sestra Bogdane Ražnatović i Bojane Rodić, je proslavima 30. rodjendan i tim povodom su joj organizovali veliko slavlje sa živom muzikom i brojnim iznenađenjima za slavljenicu, uprkos merama usred pandemije korona virusa.\nSala koja je bila bogato dekorisana u čast slavljenice, bila je puna gostiju koji su se, sudeći po snimcima koji su se pojavili na društvenoj mreži instagram ludo zabavljali.\nRodići se se oglušili o mere koje je donela Vlada Republike Srbije u vidu sprečavanja širenja korona virusa. Do sadašnji primeri su pokazali, da je svaka korona žurka bila sankcionisana, da li im sledi novčana kazna, kako organizatorima tako i gostima, možda čak i kućni pritvor?!


EBRD grant Regionalnom vodovodu za projekat zaštite izvorišta Bolje Sestre ,uz angažman najvećih stručnjaka regije – Portal Podgorica\nEBRD grant Regionalnom…\nFoto: JP Regionalni vodovod\nRegionalni vodovod u 2020. obilježava deset godina od početka rada sistema i 45 godina institucionalnog postojanja, a razvojni projekti se realizuju, bez obzira na krizu izazvanu pandemijom virusa COVID 19, uz podršku Vlade i povoljnog kreditnog aranžmana Evropske banke za obnovu i razvoj (EBRD) u ukupnoj vrijednosti od 24 miliona eura, navedeno je u saopštenju.\n„U toku je izrada idejnog rješenja za izgradnju hidrotehničke infrastrukture na prostoru naselja Dobra Voda, Veliki Pijesak i Utjeha u opštini Bar, kao i prostoru naselja Kruče u opštini Ulcinj, a u vezi čega su u ponedjeljak, 28.12. u Ulcinju, predsjednik Opštine Ulcinj Loro Nrekić i predsjednik Opštine Bar Dušan Raičević, sa Regionalnim vodovodom i EBRD kao partnerima na projektu, potpisali i uputili Vladi Crne Gore Sporazum o zajedničkom ustupanju izgradnje i obavljanja komunalne djelatnosti javnog vodosnabdijevanja i upravljanja otpadnim vodama za potrebe korisnika naselja Dobra Voda, Veliki Pijesak i Utjeha u opštini Bar i naselja Kruče u opštini Ulcinj Vladi Crne Gore“.\nPotpisivanju sporazuma, kako je navedeno, prisustvovali su partneri projekta, predsjednik Odbora direktora Budimir Šaranović i izvršni direktor Regionalnog vodovoda Goran Jevrić.\n„Osim realizacije infrastrukturnih projekata, uz izgradnju bulevara i novog cjevovoda dužine oko 15 km od Jaza do Tivta sa Upravom za saobraćaj, Regionalni vodovod prirotetno radi na projektima zaštite izvorišta Bolje Sestre u cilju održivog upravljanja ne samo izvorištem, već i mnogim izazovima koji su svake godine sve više prisutni, kako zbog globalnih klimtskih promjena, tako, na žalost i zbog antrpogenog faktora“, navedeno je u saopštenju.\nTim povodom je,kako dodaju, Regionalni vodovod angažovao najznačajnije institucije u Crnoj Gori i regionu na analizi hidrogeoloških uslova i prikupljenih podataka i mjerenja izdašnosti izvorišta Bolje Sestre.\nNakon uspješno sprovedene tenderske procedure po pravilima EBRD, zaključen je, kažu, Ugovor za izradu Plana upravljanja vodnim resursima za potrebe Regionalnog vodovoda sa konzorcijumom „Energoprojekt hidroinženjering“ – „Inspirium“ iz Beograda, za iznos od 160.600 EUR, sa rokom implementacije od četiti mjeseca.\n„Želim da izrazim zadovoljstvo i čast što je Energoprojekt dobio šansu nakon tenderske procedure da sarađuje sa Regionalnim vodovodom. Projekat zaštite izvorišta Bolje Sestre je ambiciozan, kako iz ugla istražnih radnji i tehničkih pretpostavki, tako i vremena realizacije, ali daćemo sve od sebe da u roku završimo i iza sebe ostavimo kvalitetan projekat u cilju istinitih podataka o izvorištu Bolje Sestre”, izjavio je tehnički direktor Energoprojekt hidroinženjeringa Žarko Mrkić.\nU okviru ove Studije, koja se finansira iz fonda Češke Republike pri EBRD, istražiće se,kako je saopšteno uticaj klimatskih i drugih uticaja na izvorište Bolje Sestre, dugoročne potrebe za vodom Crnogorskog primorja, te načini zaštite vodoizvorišta Bolje Sestre.\n„Tokom 2020. godine, Regionalni vodovod je isporučio 7.775.432 m3 vode, što je 9 % više u odnosu na ugovorene minimalne količine. Kriza izazvana pandemijom uticala je na pad prihoda po osnovu posebne naknade na izgradnju za 31.86 %, ali i prihoda od prodaje vode kao posljedica značajnog smanjenja potrošnje zbog praktično nepostojeće turističke sezone za 14,85% u odnosu na prošlu 2019. godinu“, zaključeno je u saopštenju.\nTags: EBRD grantJP Regionalni vodovod


COVID-19 information | Samsung poslovanje Srbija\nGlobalna situacija vezana za virus korona (COVID-19) predstavlja nezabeležen trenutak koji utiče gotovo na sve aspekte svakodnevnog života. Znamo da ova situacija utiče na sve vas na različit način i da će COVID-19 imati trajan uticaj na naše društvo.\nUprkos ovim teškim vremenima, mi u kompaniji Samsung duboko verujemo u svoju otpornost i posvećenost tome da zajedno s ljudima koji su srž našeg poslovanja izađemo jači. Ulažemo napore da zaštitimo zdravlje i bezbednost svih svojih zaposlenih, partnera i klijenata i da svedemo na minimum uticaj na naše aktivnosti. Pažljivo pratimo novosti u vezi sa situacijom kod lokalnih i međunarodnih zdravstvenih organa, uključujući Svetsku zdravstvenu organizaciju (SZO). Delimo novitete u vezi sa svim promenama u svojim aktivnostima, prvo sa zaposlenima i partnerima kako se situacija razvija, dok istovremeno razmatramo informacije iz lokalnih, evropskih i globalnih zdravstvenih organizacija. Sledeći zakonodavstvo i smernice lokalnih i međunarodnih zdravstvenih organa, kontinuirano usaglašavamo svoje aktivnosti sa novom situacijom i tražimo nove načine da uslužimo i podržimo svoje klijente i partnere koliko god je to moguće.\nSada više nego ikada moramo da se udružimo ne samo u prevazilaženju ovog izazova već da zajedno izađemo iz ovoga snažniji. Iskreno se svakom od svojih zaposlenih zahvaljujemo na svemu što rade, a naročito na podršci koju pružaju jedni drugima, našim partnerima i našim klijentima. Zahvalni smo našim klijentima i partnerima na lojalnoj podršci.


Crvena zvezda i Partizan su u samo tri dana u regionalnoj ligi doživeli ubedljive poraze od Primorja. Prvo je Zvezda izgubila sa 16:3, dok su crno-beli od iste ekipe poraženi sa 15:3.\n“Mnogo je. Previše. Ti rezultati su zabrinjavajući, ali izgleda u ovom trenutku i realni”, napisao je Prlainović na društvenim mrežama.\n“U Zvezdi od one šampionske generacije iz 2013. i 2014. više ne igra nijedan igrač. Zvezda se tri sezone nakon osvajanja Lige šampiona vratila pet godina unazad. Sada nema ništa, ni bazen, ni tim ni uslove za kvalitetniji rad sa decom”, napisao je Prlainović.\nOn je naveo da šest trofeja u dve godine Zvezdi nisu doneli ništa, osim velike radosti svim navijačima.\nGovoreći o Partizanu, Prlainović je podsetio da je u redove crno-belih došao 2006. godine sa 19 godina i da je izabrao taj klub jer je uvek ciljao fajnal-for Lige šampiona.\n“Igrači, iako mahom momci od dvadesetak godina, jedva čekaju da postanu slobodni i da sreću i novac potraže na nekom drugom mestu. Nagomilani dugovi koji se ukrupnjavaju iz sezone u sezonu doveli su do toga da Partizan više ne uspeva da u svoje redove dovede nekog iskusnijeg igrača. Taj nedostatak se vidi u utakmicama sa jačim protivnicima”, napisao je Prlainović.\n“To sada izgleda neverovatno… Partizan i Zvezda su osvajali trofej, Radnički došao na korak od istog. Sada bi se moglo dogoditi da niko od naših klubova ne prođe na fajnal-for Jadranske lige… blizu je sve to amaterizma, miriše na to ako se nastavi još koju godinu”, zaključio je Prlainović.


Privredni rast evrozone prepolovljen\nPrivredni rast evrozone prepolovljen je u drugom ovogodišnjem kvartalu zbog pada nemačke ekonomije i usporavanja trgovine, pokazali su podaci evropske službe za statistiku Evrostata.\nBruto domaći proizvod evrozone porastao je u drugom tromesečju za 0,2 odsto, nakon rasta od 0,4 odsto u prva tri meseca ove godine, saopštio je Evrostat.\nNajnoviji podaci poklapaju se sa preliminarnom procenom i tržišnim očekivanjima i potvrđuju tmurne perspektive za evrozonu, koja je suočena sa neizvesnošću zbog „bregzita“ i globalnih trgovinskih sporova, prenosi agencija Rojters.\nI trgovina evrozone usporila je tokom drugog kvartala, pri čemu je uvoz porastao manje nego u prvom kvartalu, dok je izvoz stagnirao nakon rasta od 0,9 odsto u prethodnom kvartalu.\nGeneralno gledano, trgovina je doprinela smanjivanju BDP-a za 0,1 odsto.\nEvrostat je, takođe, potvrdio da je rast zaposlenosti usporio u evrozoni i to na stopu od 0,2 odsto u drugom kvartalu, u odnosu na rast od 0,4 odsto u prvom tromesečju.


Zapošljavanje pripadnika marginalizovanih grupa: Čekajući bolje dane | Frontal\nIako je još uvijek prisutno uvriježeno mišljenje da su Romi većinom neobrazovani, mnogi projekti koji su se realizovali u BiH imali su za posljedicu veće učešće Roma u obrazovnom sistemu, a neki od njih otišli su korak dalje i svojim trudom postali akademski građani. No ni takva titula ne povećava mogućnost zaposlenja.\n„Pripadnici marginalizovanih grupa su naročito diskriminisani u postupku zapošljavanja, i to pokazuju podaci do kojih je došla Institucija ombudsmana u svom radu. Pojedine statistike pokazuju da samo 10% Roma ima neki vid zaposlenja, dakle, njih postojeće ekonomske tegobe pogađaju daleko više nego druge kategorije stanovništva“, istakla je Nives Jukić, Ombudsman BiH.\nTeško je je međutim odrediti da li su u težem položaju jedni ili drugi, jer svi se nerijetko susreću u praksi sa neprijatnim iskustvima u oblastima rada. Ana Kotur je vrlo aktivna osoba sa invaliditetom koja otvoreno govori o tome kako tek u borbi za pravo na posao invaliditet nastaje.\nBanjalučanka Vera Bošković, koja je pravni fakultet u Banjaluci završila 2010. godine podijelila je sa nama svoj stav o ovom pitnaju.\n“Još uvijek vlada veliko nepoznavanje čak i u institucijama koje su donosioci odluka o tome za koja se osobe sa invaliditetom obrazuju i osposobljavaju i na koji način mogu raditi posao. Tako sam često bila u situaciji da na razgovorima za posao ili prilikom obraćanja poslodavcima da dobijam uputstvo da se obratim nekim specijalizovanim ustanovama za obrazovanje ili prekvalifikaciju, iako se posao pravnika može uspješno obavljati i sa oštećenjem vida gotovo u svakoj pravosudnoj, upravnoj ili privrednoj djelatnosti“, priča nam.\n„Cjelokupan odnos prema osobama sa invaliditetom nije u skladu sa evropskim standardima, a ni sa konvencijama koje je BiH ratifikovala. Po njima se ne mjeri invaliditet nego preostale radne sposobnosti (socijalni model a ne medicinski) čime se direktno podržava njihovo zapošljavanje. Sa druge strane porijeklo invaliditeta nije važno i ne uzima se u obzir, pa su po tome ratni vojni invalidi i civilni invalidi potpuno izjednačeni za razliku od prakse u BiH“, smatra Ranka Ninković-Papić, direktorica Fondacija za socijalno uključivanje u Bosni i Hercegovini.\nNezaposlenost predstavlja jedan od najznačajnijih problema sa kojima se građani Bosne i Hercegovine svakodnevno suočavaju. Na osnovu zvaničnih statističkih podataka stopa nezaposlenosti u BiH je jedna od najviših u regionu, što predstavlja direktnu posljedicu teške ekonomske situacije u kojoj se država nalazi posljednjih 20 godina.\n„Nedostatak radnih mjesta, diskriminacija i česta pojava korupcije prilikom zapošljavanja u javnom i privatnom sektoru samo dodatno otežavaju postojeću situacija. U veoma teškoj poziciji se nalaze pripadnici marginalizovanih grupa, koji su često izloženi različitim oblicima diskriminacije i predrasuda prilkom traženja posla. Usljed nepostojanja efikasnih državnih strategija i monitoringa provedbe principa jednakopravnosti, ova grupacija je uglavnom prepuštena samoj sebi ili sporadičnim inicijativama domaćih i međunarodnih organizacija usmjerenih ka poboljšanju uslova i kvaliteta života ove populacije, što nije dugoročno rješenje“, ističu u Helsinškom odboru za ljudska prava Republike Srpske.\nO LGBT osobama i prikrivenoj diskriminaciji pisali smo takođe prošle godine kada smo utvrdili da mnogi priipadnici ne žele od straha od posljedica otvoreno da uopšte govore o ovim problemima, te da se sve odvija u zatvorenim krugovima povjerljivih ljudi.\n„Sarajevskom otvorenom centru do sada se javio veoma mali broj osoba koje su prijavile diskriminaciju na radnom mjestu. Slučajevi koji su prijavljeni uglavnom su uključivali diskriminaciju prilikom zapošljavanje, tako da pojedine LGBT osobe nisu dobile posao zbog svoje seksualne orijentacije i/ili rodnog identiteta, ili su već zaposlene LGBT osobe dobile otkaz iz istog razloga. Činjenica je da većina LGBT osoba o svojoj seksualnoj orijentaciji i /ili rodnom identitetu ne govori na radnom mjestu, upravo iz straha od mobinga, gubitka posla, nemogućnosti napredovanja, itd“, navela nam je Vladana Vasić, koordinatorica programa Sarajevskog otvorenog centra.\nOna je podvukla da su najdrastičniji slučajevi su oni koji pored diskriminacije uključuju i neku vrstu nasilja, nerijetko se desi da osoba nakon što bude otpuštena još trpi i verbalno nasilje prilikom prekidanja radnog odnosa, da je izbace uz pogrdne riječi, nasrnu na nju fizički, ali i da osoba koja je bila žrtva nasilja ili nekog drugog krivičnog djela izgubi posao nakon što se sazna da je krivično djelo počinjeno zbog njene seksualne orijentacije i/ili rodnog identiteta.\nBiH ima u oblasti zapošljavanja zakone koji su prema predstavnicama Ombudsmana, a Helsinškog odobra kao i prema entitetskim ministarstvima u skladu sa standardima Evropske unije, no dok predstavnici vlasti citiraju članove zakona kojima se diskriminacija zabranjuje, drugi navode jasne razlike između slova zakona i njegove slabe primjene.\n„Zakoni koji su na snazi u Bosni i Hercegovini su u skladu sa EU pravnim sistemom. U Ustavu BiH i njenih entiteta propisana su ekonomska i socijalna prava koja država mora osigurati svojim građanima, a u Bosni i Hercegovini se primjenjuju i drugi međunarodni dokumenti, koji garantuju široki stepen prava građana. Nažalost, u praksi dolazi do odstupanja od zakonskih normi, dakle zakoni postoje, ali je problem primjena. Takođe, Zakonom o zabrani diskriminacije propisano je da određene ranjive i ugrožene kategorije ne samo da ne smiju biti diskriminisane, nego trebaju imati prednost u ostvarivanju svojih prava, gdje spadaju i navedene kategorije“, navodi Nives Jukić, Ombudsman BiH.\nI iz Helsinškog odobora za ljudska prava u Republici Srpskoj navode da Zakon o zabrani diskriminacije u BiH, koji je usvojen 2009. godine usklađen sa standardima Evropske unije u ovoj oblasti.\n„Međutim, problem nastaje u praksi jer se odredbe ovog zakona nedosljedno primjenjuju, a istovremeno ne postoji njegova povezanost i usklađenost sa ostalim zakonima koji regulišu prava radnika. Trenutnu situaciju u ovoj oblasti dodatno otežava neinformisanost građana o njihovim pravima, nedovoljno jasna uloga i funkcija Institucije ombudsmena, kao i neadekvatno funkcionisanje postojećih sindikata. Trebalo bi napomenuti da su žene, koje čine 50% od ukupnog broja nezaposlenih osoba, veoma često izložene diskriminaciji prilikom zapošljavanja. Veoma je zabrinjavajući podatak da postoje slučajevi da su žene dobile otkaz nakon porođaja, a poslodavac nije snosio nikakve zakonske sankcije za takav postupak. Isto tako, podaci iz prakse ukazuju na to da postoji diskriminacija LGBT osoba na radnim mjestima. Međutim, ovakvi slučajevi se većinim ne prijavljuju djelimično zbog straha, dugih sudskih procesa, te veoma izraženih predrasuda prema ovoj populaciji“, navode u ovom odboru.\n„Ustav Republike Srpske i članovi 5. Zakona o radu i Zakona o posredovanju u zapošljavanju garantuju ravnopravan položaj, odnosno zabranjuju diskriminaciju pri zapošljavanju po bilo kojem osnovu. Ministarstvo rada i boračko-invalidske zaštite nema podataka da postoje sporovi kada su u pitanju primjene navedenih zakonskih propisa“, ističu u Ministarstvu rada i boračko invalidske zaštite RS.\nU Federalnom ministarstvu rada i socijalne politike nam je rečeno da službe za zapošljavanje u postupku realizacije programa kojima daju podsticaje sa namjerom da se zaposle teže upošljive kategorije, na mogu uticati na odabir poslodavaca u smislu koga će on zaposliti.\n„Vrijeme trajanja podsticaja i zapošljavanja uređuju se ugovorom, a o izvršenju ugovornih obaveza ili eventualnom raskidu ugovora, razlozima i sl. više više infroamcija imaju federalni zavodi i kantonalne službe za zapošljavanje“, navode u ovom ministarstvu.\nDodaju i da u svakom slučaju ovaj način zapošljavanja (putem podsticaja poslodavcima) omogućava mnogima zaposlenje pa i zadržavanje u radnom odnosu i duže od ugovorom određenog roka.\nU Ministarstvu za rad, socijalnu politiku, raseljena lica i izbjeglice Kantona Sarajevo su nam rekli da ni oni nemaju podatke o slučajevima diskriminacije na temelju pripadnosti marginalizovanim grupama osoba sa invaliditetom, Roma, pripadnika LGBT populacije.\n„Institucija ombudsmana trenutno ima otvoren predmet po žalbi žalitelja koje tvrdi da nije dobilo posao zbog činjenice da je Rom, a takođe smo imali žalbi osoba sa invaliditetom. Želim posebno naglasiti da je Institucija ombudsmana prepoznala težak položaj ovih kategorija, i zbog toga imamo posebne odjele za zaštitu prava osoba sa invaliditetom, za zaštitu od diskriminacije, kao i za praćenje prava nacionalnih, vjerskih i drugih manjina“, navela nam je Nives Jukić, Obmudsmen BiH.\nTakođe i u Helsinškom odboru za ljudska prava u RS su potvrdili da im se često javljaju građani koji smatraju da su bili izloženi nekom od oblika diskriminacije.\n„Iako postoje određeni programi usmjereni na smanjenje stope nezaposlenosti u BiH, može se konstatovati da su to uglavnom sporadične inicijative koje ne nude neko sistemsko rješenje i donose samo prividno poboljšanje trenutne situacije. Bilo je nekoliko različitih projekata za zapošljavanje Roma, pokrenutih od strane državnih institucija i nevladinih organizacija u cilju poboljšanja kvaliteta života ove populacije. Međutim, ove inicijative uglavnom nisu urodile plodom jer nisu ponudule adekvatan mehanizam za sistemsko rješavanje postojeće situacije. Iako postoji zakonska obaveza zapošljavanja osoba sa inavliditetom, nedavno sprovedeno istraživanje pokazalo je da su poslodavci spremniji da plaćaju kazne nego da zaposle osobu sa invaliditetom ili zbog predrasuda ili zbog nedovoljnih podsticaja države za zapošljavanje osoba sa invaliditetom. Posebno treba istaći činjenicu da je u BiH postoji veliki procenat nezaposlenosti među mladima, kao i da ova populacija spada među najpasivnije u Evropi u traženju posla”, navode u Helsinškom odboru.\nJukić poručuje da nažalost, poslodavci još uvijek nisu prepoznali i u praksi još uvijek nisu zaživljele odredbe o zapošljavanju osoba sa invaliditetom. Postoji potreba da se sagledaju dosadašnji efekti tih mjera i dopune na način da postanu efikasniji u primjeni.\n„Vezano za zapošljavanje romske populacije mora istaknuti da mjere nisu usmjerene ka samom zapošljavanju romske populacije, nego i sticanju znanja i iskustava iz oblasti rada, kako bi navedene osobe bile što konkurentnije na tržištu rada. Romska populacija se još uvijek suočava sa brojnim predrasudama, ali treba cijelo društvo podstaknuti da se aktivnije uključi na prevazilaženje problema s kojima se Romi suočavaju. U svrhu prevazilaženja prikrivene diskriminacije s kojom se suočava LGBT populacija Bosna i Hercegovina je usvojila Zakon o zabrani diskriminacije koji treba pružiti efikasniju zaštitu toj grupi građana“, ističe Jukić.\nBrojke u RS\nPo projektima zapošljavanja Roma u periodu od 2009 - 2014.godine radni odnos zasnovalo je 113 lica od čega je 37 lica pokrenulo vlastitu djelatnost putem samozapošljavanja, a 76 ih je zaposleno kod poslodavca. Ukupna sredstva utrošne za navedene projekte su iznosila 750.000 KM.\nVlada Republike Srpske formirala je 2006. godine Fond za profesionalnu rehabilitaciju i zapošljavanje invalida preko kojeg je do 31.12.2014. godine, putem novčanih stimulacija zaposleno 1.669 invalida, za što je utrošeno 4.891.474,17 KM.\n27.02.2015. u 15:55h


Starica izgorjela u kući - GradPrijedor.com - Portal grada Prijedora\nHome»Hronika»Starica izgorjela u kući\nStarica izgorjela u kući\n7. septembra 2011. 1 Min Read\nVeselka Tidić /84/ iz zaseoka Brdari kod Prijedora izgorjela je jutros u požaru koji je oko 2.00 časa izbio u njenoj kući.\nPredsjednik Vatrogasnog saveza Republike Srpske Mile Međed potvrdio je Srni da je jutros u 2.05 časova izbio požar u Donjoj Dragotinji, u zaseoku Brdari, u porodičnoj kući Veselke Tidić (84) koja je tom prilikom smrtno stradala.\n„Iako je dežurna ekipa Teritorijalne vatrogasne jedinice Prijedor bila na licu mjesta u najkraćem mogućem roku, s obzirom na to da je mjesto udaljeno od Prijedora 20-ak kilometara, nismo uspjeli da spasimo staricu, koja je najvjerovatnije spavala i nije osjetila da joj kuća gori“, izjavio je Međed.\nOn je dodao da je kuća bila dimenzija 14 puta osam i da je, kada su vatrogasci stigli, požar bio u poodmakloj fazi, zahvatio je veći dio kuće i krov se urušio tako da je vatra zahvatila i njenu unutrašnjost.\n„Vatrogasci su uspjeli da spasu dvije prostorije kuće, ali na žalost, u jednoj su pronašli na tijelo starice, koja se najvjerovatnije ugušila od dima“, rekao je Međed.\nOn je dodao da su svi nadležni organi obaviješteni o ovoj nesreći i da je uviđaj u toku.


NAUČNIK OTKRIVA PUT DO BOGATSTVA: Proučavanjem milionera došao do korisnih saznanja | Ekspres.net\nNAUČNIK OTKRIVA PUT DO BOGATSTVA: Proučavanjem milionera došao do korisnih saznanja\n10.09.2018 . Autor:\nAmerički računovođa i finansijskog planer Tom Korl izvršio je istraživanje na 233 osobe, uglavnom milionera, obrativši pažnju na njihov karakter i navike došao je do zaključka da se radi o tome da neuspešni ljudi jednostavno samo imaju loše navike\nČetvorogodišnje istraživanje pod nazivom „Rich Habits Study“ Korli je sproveo i zaključio da milioneri oni imaju svoje “tajne” načine da zarade.\nPostoje tri dominantna puta i 5 pravila koja bogati ljudi prate kako bi uvećali svoje stanje na računu, a što onima manje uspešnima ni ne pada na pamet.\nONI ČUVAJU SVOJE INVESTICIJE I NE RAZMEĆU SE\nSvako od milionera koji je bio na listi istraživanja bio je na pozitivnoj nuli, bez dugovanja, što ih automatski izvlači iz mase siromašnih, a do toga stižu tako što ne dozvoljavaju da im kupuju stvari koje ne mogu da prušte, kao što su stanovi i kola, a da od njih ne mogu da pritom i zarade.\nPasivni prihodi ostvareni tokom prethodnih investicija su ekvivalentni ili prevazilaze njihove životne standarde.\nDRŽE SE OVIH 5 PRAVILA\nTakva zarada često prevazilazi njihov životni standard\nUštede više od 20 ili više odsto s godinama\nOni su postojano i oprezno ulagali svoj novac dugi niz godina.\nOve navike dovele su ove ljude da za 32 godine da „nakupe“ prosečnu sumu od 3,2 miliona dolara.\nULAŽU U AKCIJE\nNegde oko 27 odsto ispitanika pripadaju kategoriji „virtuoza“ koji znaju da ulaganje u deonice i akcije firme u kojima su radili može da se isplati. Takvi ljudi su bili na visokim pozicijama u svojim profesijama, i verovatno među najboljim.\nOvi pojedinci su radili za velike javne korporacije u kojima je značajan deo njihove naknade bio zasnovan na akcijama, ili su jednostavno bili vlasnici malih preduzeća koja su bila visoko profitabilna.\nVirtuozi, kako ih je Tom nazvao, za 20 godina uspeju da uštede oko 4 miliona dolara.\nSANJAJU VELIKE SNOVE\nPosebnu grupu ispitivanja činilo je ispitivanje sanjara, a ispostavilo se da su oni najbrojnija i najbogatija grupa ispitanika. Oko 51 odsto njih jurilo je velike snove i uspelo da ih pretvori u realnost. U većini slučajeva, uspeli su da naprave novčanu dobit koja im je donela ogromne sume.\nZa manje od 12 godina, „sanjari“ sakupe na gomilu u proseku 7,4 miliona dolara.\n„Suština svega je da postoji mnogo načina da zaradite“, tvrdi američki računovođa.\n„Ako imate averziju prema rizikovanju, to vas ne diskvalifikuje na putu do bogatstva. Ako ne sanjarite ili niste od onih koji prate određene šablone bogatih, možete jednostavno da budete ‘virtuoz’ i uštedite dovoljno novca da ne morate da brinete o budućnosti“, savetuje Tom.\nPrema rečima ovog naučnika, jedina bitna stvar u svemu je da izaberete put kojim ćete ići, i držite se toga deceniju ili dve. Jedan zajednički faktor svih nivoa bogatstva je vreme, jer je potrebno mnogo godina da se novac akumulira i uštedi.\nNovljanin Šćepan Roganović (37) ubijen je jutros oko 9 sati u Herceg Novom, a njegovi otac i brat već...


Tradicija ukazuje na podelu "plena" - Sportske novosti\nNaslovna Fudbal H2H Fudbal Tradicija ukazuje na podelu “plena”\nTradicija ukazuje na podelu “plena”\nU zaostaloj utakmici u okviru 32. kola drugog ranga italijanskog fudbala “Serie B” sastaju se timovi, Empoli i Chievo. Domaćini se trenutno nalaze na liderskoj poziciji na tabeli sa do sada 66 osvojenih bodova, dok su gosti na osmom mestu uz 48 sakupljenih poena.\n19.12.20 SB Chievo – Empoli 1 : 1\n04.08.20 SB Chievo – Empoli 0 : 0\n24.01.20 SB Empoli – Chievo 1 : 1\n30.08.19 SB Chievo – Empoli 1 : 1\n02.02.19 SA Empoli – Chievo 2 : 2\n02.09.18 SA Chievo – Empoli 0 : 0\nNa predhodnih šest susreta u nizu između ova dva rivala protivnika (gledajući sva takmičenja u kojima su se sastajali) nije bilo pobednika, odnosno svaka utakmica završena je nerešenim rezultatom. Stoga, za nastavak ovog niza i tip na konačan ishod „X“, koeficijent iznosi oko @3.10.\nUtakmica se igra u utorak od 16:00.\nPrethodni tekstMreže “ne miruju” ni na ovom duelu?\nSledeći tekst[PREMIUM] ABA – poeni igrača (27. April)


Ministar unutrašnjih poslova Nebojša Stefanović izjavio je danas da je u okviru policijske akcije "Ares", koja je spovedena na teritoriji 27 opština i gradova, uhapšeno ukupno 360 osoba zbog sumnje da su počinile različita krivična dela.\nBeograd 16. jul 2017. 12:59\n"Uhapšeno je 360 osoba zbog sumnje da su počinile različita krivična dela, između ostalog, neovlašćena proizvodnja i stavljanje u promet opojnih droga, ubistvo u pokušaju, silovanje, nedozvoljene polne radnje, iskorišćavanje maloletnog lica za pornografiju, zlostavljanje, mučenje, iznuda, otmica, razbojništvo, teške krađe i druga krivična dela", rekao je Stefanović na konferenciji za novinare.\nStefanović je rekao da je tokom akcije "Ares" policija oduzela 167 kilograma narkotika, kokaina, heroina, hašiša, marihuane, ekstazija.\n"Oduzeta je veća količina novca, 19 vozila, veći broj računara i 150 gigabajta pedofilskog materijala", istakao je Stefanović.\nPredstava za sirotinju...\nBas pregalacki napor i postignuce..!!!.Do sledece akcije impozantnog imena i dostignuca.Brojke i slova,kao i procenti u svim Ministarstvima Vlade Srbije...


Izvor: JužneVesti.com, 20.Nov.2019, 15:08\nIako je književno veče Matije Bećkovića trebalo >> Pročitaj celu vest na sajtu JužneVesti.com << da bude u sali Pozorišta “Bora Stanković”, ipak će biti održano u Domu vojske, usled nemogućnosti Pozorišta da tada ustupi salu, rekla je za Južne vesti Gordana Dimitrijević, direktorka Narodnog univerziteta.\nDrugog dana manifestacije književno veče održaće dečiji pisac Nedeljko Popadić , koji će se istog dana od 11 do 12:30 sati prvo družiti sa učenicima od 5. do 8. razreda, a dan kasnije, u subotu, 7. decembra gostovaće književnik Branislav Janković.\nBiće promocija dva romana Branislava Jankovića, jer je dobitnik “Deretine nagrade” koja će zvanično da mu bude uručena 2.. decembra - kaže Dimitrijevićeva.\nAforističar i književnik za decu, Bojan Ljubenović, održaće interaktivnu radionicu sa decom nižih razreda osnovnih škola u ponedeljak, 9. decembra od 11 do 12:30 sati, a zatim i književno veče od 19 sati.\nNa ovogodišnjoj “Književnoj koloniji” učestvovaće i Zoran Bognar, književnik, književni kritičar i antologičar, koji će poslednjeg dana kolonije, 11. decembra od 10 do 12 sati održati radionicu sa srednjoškolcima.


#krusevac Arhive - Jefimija TV, Kruševac\nGrad Kruševac je raspisao Javni poziv za jednokratno novčano davanje za vantelesnu oplodnju koji je otvoren do 15. novembra. Radi podsticanja nataliteta na teritoriji grada Kruševca u 2019. godini Odlukom o budžetu grada Kruševca obezbeđeno je 1.500.000,00 dinara za 15 (petnaest) korisnika radi pružanja finansijske pomoći. Pozivaju se paroviČitaj dalje…\nUPOZORENJE RHMZ NA PADAVINE U SRBIJI\nVečeras i u toku noći na jugu i istoku Srbije u nižim predelima mestimično se očekuje stvaranje snežnog pokrivača visine oko 5 cm za 12 h, lokalno i do 10 cm za 12 h , a na planinama i više. U centralnoj i zapadnoj Srbiji stvaranje manjeg snežnog pokrivača, aČitaj dalje…\nNapredak je, kao gost na stadionu “Kralj Petar Prvi” u Beogradu, savladao ekipu Rada rezultatom 2:0 i stigao do trećeg trijumfa u prethodna četiri meča i tako se učvrstio na 5. mestu Superlige Srbije. Pored odlične timske igre, Kruševljani mogu da se pohvale dostignućima Alekse Vukanovića. On je danas stigao doČitaj dalje…\nOBELEŽEN 184. ROĐENDAN O.Š. “VUK KARADŽIĆ” /video\nO.Š.”Vuk Karadzić” je svečanom akademijom, koja je održana u Kruševačkom pozorištu, obeležila Dan škole. U čast Dana škole priređen je program koji su izveli učenici i nastavnici, a ovo je ujedno bila i prilika da se najboljim učenicima uruče pohvale za postignute rezultate na raznim takmičenjima. PodeliteČitaj dalje…


Domančić: Osnovni cilj promoviranje zapošljavanja i “skidanje” ljudi s biroa – Poslovni Saradnik\nDomančić: Osnovni cilj promoviranje zapošljavanja i “skidanje” ljudi s biroa\nSlužbenica za monitoring i implementaciju projekta “Podrška lokalnim partnerstvima za zapošljavanje u Bosni i Hercegovni” Marinela Domančić kazala je da je osnovni cilj projekta promoviranje zapošljavanja te podsticaj da se ljudi koji se trenutno nalaze na biroima za zapošljavanje trajno zaposle.\nTo je izjavila povodom informativnih dana projekta koji su počeli danas u Sarajevu. Projekat finansira Europska unija, a sprovodi Međunarodna organizacija rada (ILO).\nKako je rekla, objavljen je javni poziv za projekat, a na grantove mogu aplicirati općine i gradovi u BiH, poslodavci, poljoprivredni subjekti, s tim da oni ne mogu biti glavni aplikanti, zatim nevladin sektor, zavodi za zapošljavanje te institucije koje mogu davati certifikate u vezi s obrazovanjem.\nVrijednost grantova bit će se između 150.000 i 200.000 eura, a Domančić napominje da više općina može zajedno aplicirati, što je i dobrodošlo, kao i veći broj zavoda za zapošljavanje ili sektora iz civilnog društva, odnosno više nevladinih organizacija koje se bave nekim segmentom zapošljavanja, regionalne agencije…\nKazala je da će osnovni kriterij prilikom odabira projekata biti svrsishodno zapošljavanje i “skidanje” ljudi s biroa te istakla da će nastojati donijeti trajno rješenje i povezati sve faktore da bi radna mjesta koja se stvore bila trajna.\nIstakla je da ukupna vrijednost projekta koji će biti korišten za grantove iznosi četiri miliona eura te da će konačni odabir aplikanata vršiti međunarodni eksperti da bi povećali transparentnost i objektivnost.\nDodala je da novaca ima za otprilike 17 – 20 grantova te da će nastojati pokriti cijelu BiH, kao i da je javni poziv raspisan do 30. augusta, a aplikacije su na jezicima BiH.\nSlavica Ašonja, koja radi na poslovima lokalnog razvoja i investicija u Općini Han-Pijesak, predstavnica je Udruženja Lokalna Akciona grupa “Devetak” i Općine Han-Pijesak koje će biti partneri i aplikanti za projekat.\nMišljenja je da je poziv za ovaj projekat veoma interesantan, jer je nešto što se radi direktno na terenu i zbog toga što su u pitanju značajna sredstva, kao i da očekuju konkretne rezultate u pogledu stvaranju novih radnih mjesta.\nPojasnila je da će aplicirati za objekat koji je vlasništvo Općine Han-Pijesak, a radi se o fabrici tekstilne industrije, koja godinama stoji prazna i neiskorištena.\n“Pošto je ovo namjenski objekt tekstilne industrije, podrazumijeva šansu za zapošljavanje ženske radne snage koja se uglavno i zapošljava u tekstilnoj industriji”, objasnila je Ašonja.\nZa područje Han-Pijeska koje je ruralno ističe da je ovaj projekat značajan, jer imaju ogromnu stopu nezaposlenosti, a poražavajuće je to što čini 60 posto ženske populacije.\nZaključila je da projekat “Podrška lokalnim partnerstvima za zapošljavanje BiH” omogućava dokvalifikaciju i prekvalifikaciju i stvaranje zdravih pretpostavki za održivi projekat zapošljavanja u budućnosti.\nPrevious Post Sedam vrsta ‘zdrave hrane’ koje su zapravo prikriveni ‘Junk food’\nNext Post Neuromarketing: Nauka, umjetnost i prilika!?


Nahla na MJC-u\nU okviru Muslimansko-jevrejske konferencije (Muslim Jewish conference – MJC), u subotu 12. augusta 2017. godine održana je prezentacija o radu i aktivizmu Centra za edukaciju i istraživanje „Nahla“.\nPredavanje je bilo izborno, te je iznenadio priličan broj zainteresiranih učesnika i učesnica konferencije iz Amerike, Britanije, Tunisa, Turske, Kosova, Njemačke koji su pokazali interesovanje za ovu aktivnost.\nTokom prezentacije je predstavljena historija nastanka ideje i koncepta Nahle kao organizacije koja je inspirirana vrijednostima islama, te otvorena za sve s ciljem davanje podrške i osnaživanja žena u bh. društvu. Predstavljeni su svi segmenti koji čine Nahlu: od edukacijskih programa, preko istraživačkog rada, biznis savjetovanja do mnogobrojnih usluga linije zdravlja i fitnessa, koji zajedno čine Nahlu kao jedinstven hub za inspiraciju, mijenjanje perspektiva i rađanje inicijativa.\nUčesnici su bili veoma aktivni u diskusiji te ih je osim Nahlinog angažmana i istraživačkog opusa, ponajviše zanimao status muslimanki u društvu danas i tokom socijalizma, te odnos muslimanki prema drugim manjinama.\nMuslimansko-jevrejska konfrencija se održava već osmi put, a ovo je drugi put da se održava u Sarajevu, zbog izuzetno dobrih primjera odnosa između Jevreja i muslimana na ovom podneblju već stoljećima. Stotinu mladih lidera iz blizu 40 zemalja svijeta tokom cijele prethodne sedmice je diskutiralo o pitanjima i temama na kojima mogu zajednički raditi u cilju poboljšanja odnosa i zajedničkog napretka, s ciljem izgradnje prijateljstva, razbijanju stereotipa i saradnje mladih – Jevreja i muslimana.\nKonferencija je održana pod pokroviteljstvom bošnjačkog člana Predsjedništva Bakira Izetbegovića te uz podršku Islamske i Jevrejske zajednice u BiH, OSCE-a te Američkog Univerziteta u BiH.


Sat otkucava - Partizan čeka prodaju da bi kupio! - Sportske.net\nSat otkucava - Partizan čeka prodaju da bi kupio!\nNema još mnogo vremena, ali se u Humskoj nadaju da će na kraju uspeti da zarade novac neophodan da bi angažovali još jedno pojačanje do kraja zimskog prelaznog roka.\nPrve provere "večitih" - Zvezda na TV-u, šta je sa Partizanom?Mirković detektovao najveću manu Muse NdžajaPartizan nije uspeo da dovede željeno pojačanje, ali možda ga već ima u svojim redovima?!Rikardo Gomeš prelomio, ovako je najbolje za sve?Partizanovo (ne)suđeno pojačanje napravilo sjajan spoj - Holivud i Barsa!\nNemaju još mnogo vremena na raspolaganju čelnici Partizana kada govorimo o manevrisanju na zimskoj transfer pijaci.\nNakon angažovanja Muse Ndžaja (Stabek), Dejana Georgijevića (Ferencvaroš) i Radivoja Bosića (Crvena zvezda) u Humskoj razmatraju kupovinu još jednog stranca, ali će taj posao sačekati prodaju nekog od fudbalera za koje postoji interesovanje.\nSituacija je jasna, crno-beli moraju da prodaju da bi kupili, ali im posao otežava vremenski škripac u koji su dospeli. Klubovi iz najjačih liga Evrope mogu da kupuju do 31. januara i to je datum do kog bi Partizan mogao da realizuje transfer Saše Zdjelara ili Svetozara Markovića.\nZa mladog štopera postojalo je interesovanje italijanskih klubova, dok je Saša Zdjelar bio na meti Bordoa. Ukoliko klub iz Humske ne bude realizovao transfer jednog od pomenute dvojice, prodaja Rikarda Gomeša mogla bi da postane aktuelna jer za njega postoji interesovanje iz zemalja u kojima je zimska transfer pijaca otvorena nešto duže.\nU toj situaciji Partizan bi morao da deluje do 8. februara, jer se tada završava zimski prelazni rok u Srbiji i do tog datuma crno-beli mogu da angažuju krilnog fudbalera Stromgodseta Tokmaka Nguena.\nNorveški klub odbio je ponudu od 150.000 evra i procente od sledeće prodaje, a spekuliše se da Partizan mora da izdvoji 400.000 evra kako bi dobio željeno pojačanje.\nZoran Mirković je juče govorio da bi mu igrač sa dvocifrenim brojem golova i asistencija dobro došao, pa ostaje da se vidi hoće li u Humskoj uspeti da naprave finansijsku konstrukciju u koju bi mogla da se uklopi kupovina Tokmaka Nguena.


Potrošači strepe od Trampa - Svet - Dnevni list Danas\nPočetna » Svet » Potrošači strepe od Trampa\nPredsednik SAD preti uvođenjem dodatnih tarifa Kini\nPotrošači strepe od Trampa\n* Na duže staze, američka politička pozicija možda će biti slabija imajući u vidu novembarske parlamentarne izbore\nŽestoki trgovinski rat između Kine i SAD na vidiku, upozorilo je nekoliko inostranih ekonomskih stručnjaka, prenosi Gardijan.\n0Piše: I.Š.M. 19. juna 2018. 19.15\nImajući u vidu da Donald Tramp preti novim carinama, a Peking merama osvete, situacija brzo eskalira.\nTramp je zapretio da će uvesti dodatne tarife od 200 milijardi dolara na kineske proizvode. Kako navodi, carine od 10 odsto će stupiti na snagu ukoliko Kina „odbije da promeni dosadašnju praksu“. Ove pretnje su vrhunac aktuelnog trgovinskog spora i podstakle su dodatni pad vrednosti akcija na berzama. Kina je uzvratila optužujući SAD za „ucenu“ i podsticanje straha u trgovinskom ratu. Kinesko ministarstvo trgovine saopštilo je da će ta zemlja preduzeti „kvalitativne i kvantitativne“ mere i „čvrsto uzvratiti“. Tramp insistira da Kina godinama nepošteno profitira od trgovinske neravnoteže sa SAD.\nProfesor Dejvid Kastelani, sa međunarodne poslovne škole Henli, u izjavi za Gardijan upozorava da bi Kina mogla da nanese veliku štetu velikim američkim firmama što može da okrene američko javno mnjenje protiv carina.\nNa duže staze, američka politička pozicija možda će biti slabija imajući u vidu novembarske parlamentarne izbore, tvrdi Kastelani. Kina je, kako navodi ovaj stručnjak, manje ranjiva na ove pretnje pre svega zbog prirode svog političkog sistema. Na kraju krajeva, Kina bi mogla da pribegne kvalitativnijim merama koje bi mogle da otežaju poslovanje američkih firmi u Kini. Sve to znači dodatni pritisak na američki Kongres i administraciju.\nKolateralna šteta od ovog spora bila bi velika i pogodila bi mnoge azijske zemlje koje su deo kineskog proizvođačkog lanca u sektorima kao što su elektronika i slični proizvodi. Šon Kalou, iz australijske banke Vestpak, kaže da su investitori vrlo uznemireni. „Uočavamo znake zabrinutosti zahvaljujući trgovinskom ratu između Kine i SAD“. Nema sumnje da je preovlađujuće raspoloženje na globalnim tržištima da su investitori bili mnogo srećniji sa američkom ekonomskom politikom 2017, tvrdi Kalou, kada su bili fokusirani na smanjenje poreza nego u 2018. kada se prešlo na trgovinski protekcionizam.\nDonald Tramp, Kina, potrošačiPeking, Vašington\nBajdena zvali svi osim Trampa\nTramp označen kao podstrekač nasilja\n„Hrabri izviđač“ na ivici Prvog amandmana


Vuletić dokazao direktnu vezu između SNS-a i klana Velje Nevolje, dokaze predao SBPOK-u – DnevniZurnal\nPosted by Napisao admin June 22, 2021 11 Views\nDa li je Milenijum tim dobio 75 miliona evra iz budžeta za 15 minuta?\nVladimir Vuletić dostavio je danas svoja saznanja inspektorima SBPOK-a o sprezi Srpske napredne stranke sa kriminalnom organizacijom Veljka Belivuka.\nVuletić je predao dokaze da je restoran Partizan, u kojem se u jednoj od prostorija nalazi čuveni bunker Velje Nevolje, od 2017. godine u zakupu firme Ivane Pušice čiji je otac Milorad član Glavnog odbora SNS-a, koji je po Vuletićevim tvrdnjama takođe i trgovac oružjem.\nOn je pre ulaska u zgradu SBPOK-a okupljenim novinarima rekao da poseduje zapisnik sa sedme sednice UO Partizana od 7.6.2017. godine kada je i doneta odluka da se prostorije restorana izdaju kompaniji „Mitona d.o.o.“\nVuletić je kazao da je restoran predat u zakup na 15 godina, sa grejs periodom od pet, a sve to na sednici koju je sazvao Milorad Vučelić.\n– Imamo priliku da vam iskažemo stvari koje je MUP mogao da istrazi da je želeo. 7. jula 2017. godine na telefonskoj sednici Upravnog odbora JSD ‘Partizan’, pod predsedavajućim Miloradom Vučelićem, donosi se odluka da se sve prostorije restorana Partizan izdaju u zakup jednoj firmi ‘Mitona d o o’. Lakom pretragom možemo ustanoviti da je na mestu direktora ove firme Milorad Mića Pušica, član Glavnog odbora SNS i trgovac oružjem. Ovaj čovek je i danas u posedu pomenutih prostorija u kojima je pronađen snajper. Možda još ima nekog oružja – izjavio je danas Vuletić.\nNakon početnog izlaganja, Vuletić je nastavio u istom tonu.\n– Tokom 2015. godine, streljački klub „Partizan“ osniva firmu za trgovinu oružjem koja se naziva ‘Partizan arms’, a u upravi kluba nalazi se tada, takođe, Pušica. Međutim, stvar dobija neočekivani tok 2015. godine kada firmu preuzima drugi čovek i menja ime iz ‘Partizan arms’ u ‘Partizan tech’ i počinje da se bavi trgovinom oružjem kroz ovu firmu. To je Slobodan Tešić, takođe blizak SNS-u – rekao je profesor na Pravnom fakultetu Vladimir Vuletić.\nPo rečima Vuletića ovo je čist dokaz da je Aleksandar Vučić sarađivao sa Veljom Nevoljom.\n– On je i danas zakonski zastupnik ove firme. Mi svedočimo činjenici da su najviši izvršni organi krili informaciju o tome da je član Glavnog odbora SNS čovek koji je davao prostor grupi Veljka Belivuka. Režim je preko svog čoveka ovoj grupi davao prostor. Partizan, dame i gospodo, nije kriminalni klub. Kao što sam rekao pre četiri meseca, ne želim da dozvolim da neko kriminalizuje fudbalski klub Partizan, da ga neko naziva jatačkim klubom, ne dame i gospodo, ovo je učinio SNS. Ovo je direktna sprega režima Aleksandra Vučića sa grupom Veljka Belivuka, preko svoje dvojice ljudi – Milorada Miće Pušice i Slobodana Tešića – zaključio je svoje obraćanje Vladimir Vuletić.\nVuletić traži da se za pedofiliju pitaju Vučić, Vučićević i Sarapa i kažu šta to znaju\nU Ušću nema nezaposlenih, ali ni mesta u vrtiću, nadležni tvrde da imaju rešenje


Marotta: "Ne postoji nikakav problem sa Dybalom" | Ju1897.net\nMarotta: "Ne postoji nikakav problem sa Dybalom"\nGeneralni direktor Juventusa, Giuseppe Marotta tvrdi na ne postoji nikakav problem oko produženja saradnje i potpisivanja novog ugovora između Stare dame i Paula Dybale. Mladi argentinski napadač je već danima u pregovorima sa Juventusom, ali do današnjeg dana još uvijek u javnost nije objavljena odluka o produženju ugovora.\n"Imamo sjajan odnos sa njim," izjavio je Giuseppe Marotta na današnjoj prezentaciji Tomasa Rincona. "U procesu smo pregovaranja oko produženja ugovora sa poboljšanim uslovima koje je zaslužio nakon dobrog rada. Naravno da ne postoji nikakav problem, čast je nositi Juventusov dres."\n"Odlazak Witsela u Kinu? Trenutno smo zadovoljni sa timom koji imamo. Pokrili smo sve pozicije, a i Marchisio je ponovo u potpunoj formi. Roberto Gagliardini? On je dobar igrač, ali ne netko tko nas interesuje kako nikada nismo ni pregovarali o njemu. Već u timu imamo Sturara, Mandragoru i Leminu na toj poziciji, tako da ga nikada nismo niti pokušali preoteti."


Kolumne: Drama oko izbora izrežirana\nDrama oko izbora izrežirana\nIako je predsednik Srbije Aleksandar Vučić ranije izjavio da bi voleo da Srbija do njegove inauguracije dobije novu Vladu - to se, čini se, neće dogoditi. Analitičari smatraju da je čekanje na, navodno neizvesnih 128 glasova podrške Ani Brnabić - predstava\nDrama oko izbora Ane Brnabić nije realna, već je dobro izrežirana, izjavio je gostujući u Danu uživo novinar nedeljnika Vreme Teofil Pančić.\n"Da Vučić pošalje poruku, vidite li sa kim ja radim i sa čim se borim, u kakvoj zemlji, kakvom okruženju, vidite šta sve moram da slamam, i vi mene pitate za nekakve medije, a vidite s kakvim se problemima borim. Čini mi se da će se to na kraju završiti tako što će Ana Brnabić naravno biti izglasana za premijera, ali će Vučić, bar se nada tome, utefteriti jedan poen, te vrste, pre svega za izvoz", kaže Pančić.\nI profesor Fakulteta političkih nauka Đorđe Pavićević uveren je da je Ana Brnabić od početka sigurna na mestu premijera. Ipak, on dodaje, da sada želi da se prikaže kako će ona uvek moći da računa samo na jednog čoveka.\n"Ovako je ispalo da je ona neželjeni premijer ili premijerka, da jedino on stoji punim srcem iza nje zato što je ona divna osoba i divno stvorenje. I onda će ona svaki put morati da obezbedjuje podršku preko njega", ocenio je Pavičević.\nDa ima savesti - ne bi bilo neizvesnosti oko prikupljanja podrške za formiranje nove Vlade, ocenio je gostujući u Novom danu glumac i reditelj Radoslav Milenković. Aktuelna situacija je, prema njegovom mišljenju, posledica diletantizma političke elite.\n"Pa je l' su imali konsultacije jedno mesec dana, ko će, šta će biti... Nego je to jedna simulacija napornog rada, da bi se dobilo na vrednosti, to je prostačka stvar – taština", rekao je Milenković\nIako je situacija dramatizovana, sagovornici ne očekuju da će biti i dodatno dramatizovana novim izborima jer, kako kažu, predsednik Vučić ne bi sebi dozvolio taj luksuz da njegova odluka ne bude ispoštovana.


Nacionalni park "Drina" izuzetno važan za razvoj Srebrenice\nHome / Srebrenica•Bratunac / Dešavanja / Nacionalni park “Drina” izuzetno važan za razvoj Srebrenice\nNacionalni park “Drina” izuzetno važan za razvoj Srebrenice\nDanas je u Srebrenici održana javna rasprava o Nacrtu zakona o formiranju Nacionalnog parka “Drina” čije je nacrt usvojila Narodna Skupština Republike Srpske.\nRaspravi su prisustvovali Željka Stojičić iz Ministarstva za prostorno uređenje, građevinarstvo i ekologiju i Dragan Kovačević iz Republičkog zavoda za zaštitu kulturno-istorijskog i prirodnog nasljeđa RS gdje su upoznali prisutne o toku pripreme ovog dokumenta.\n“Skupština opštine Srebrenica 2011. godine pokrenula inicijativu za proglašenje Nacionalnog parka ‘Drina’ radi zaštite endemično-reliktnih biljnih vrsta u Evropi, među kojima je i Pančićeva omorika te klisurasto-kanjonske doline Drine i njenih pritoka na dijelu ove opštine”, rekla je Stojčićeva.\nOna je naglasila da inicijativu podržala resorni ministar Srebrenka Golić i pokrenula postupak izrade Studije za zaštitu kanjona rijeke Drine kao izuzetnom prirodnom potencijalu, koju je uradio Republički zavod za zaštitu kulturno-istorijskog i prirodnog nasljeđa na osnovu koje, kao i pozitivnih mišljenja svih nadležnih institucija i kolektiva izrađen Nacrta zakona o kome se danas vodi rasprava.\n“Predstavnici ovog Zavoda boravili u više od 50 dana na terenu i prikupljali podatke 4 godine dok su završili Studiju opravdanosti formiranja nacionalnog parka i zaštite kanjona rijeke Drine”, kaže Kovačević i ističe da če sugestije sa rasprave biti od koristi kako bi se izradio Prijedlog zakona o Nacionalnom parku „Drina“ nakon čega će se naći na sjednici Narodne skupštine RS na razmatranju i usvajanju.\nPrema riječima opštinskog ekološkog inspektora Ilijasa Begića logično je da se i sa druge strane Drine formira nacionalni park jer u Srbiji postoji Nacionani park “Tara” i ovo će biti prilika da se to ispravi.\nNakon obavljenje javne rasprave, procesa pripreme i usvajanja Zakona o Nacionalnom parku „Drina“ u roku od godinu dana treba da bude formirana Javna ustanova koja će upravljati nacionalnim parkom čiji rad će finansirati Vlada Republike Srpske, a predviđeni su i drugi izvori finansiranja.\nSa javne rasprave poručeno je da će formiranje nacionalnog parka pomoći u razvoju turizma i zaštiti biljnog i životinjskog svijeta.


Partizan izbačen iz Evrope, žalba sudu u Lozani poslednja šansa! - Sportski žurnal\nArhiva » Vesti » Sportski žurnal 11.01.2017\nCrno-belima ostavljena mogućnost žalbe, u roku od deset dana, Arbitražnom sudu za sport u Lozani (KAS)\nPartizan je odlukom UEFA izbačen jednu sezonu iz evropskih takmičenja ako za njih izbori plasman u naredne tri godine!\nCrno-beli su kažnjeni zbog nepoštovanja finansijskog fer-pleja i duga prema državi, drugim klubovima, igračima i zaposlenima. Navodno, radi se o sumi od oko 2,5 miliona evra!\nNeverica među navijačima srpskog viceprvaka... Vest iz Niona, plasirana juče sat iza podneva, izazvala je šok među srpskim fudbalofilima, ne i na izvoru dešavanja – u Humskoj.\nRukovodioci Partizana su odluku iz Švajcarske odmah okvalifikovali kao upozorenje i smirili „crno-belu javnost” obećanjem da će dug, u iznosu od 360.000 evra, sigurno izmiriti u predviđenom roku – do 31. januara.\nMeđutim... UEFA je odluku potom objavila i na svom sajtu, u 16.28, u odeljku predviđenom za disciplinu.\nPartizanu je „samo” ostavila nadu: mogućnost žalbe u roku od deset dana Sudu za sportsku arbitražu u Lozani (KAS).\n„Slučaj Partizan” sadrži 14 kucanih strana, sa dve koje su izazvale naročitu pažnju, četvrtom i poslednjom.\nU prvoj od njih, u članu 14, stvarno se pominje 31. januar 2017. kao datum za izmirenje obaveza na dan 30. septembra 2016. Ali...\nČlan 63, iz sedmog odeljka, ima snagu zaključka i prethodno pomenutom daje samo notu predloga od 11. novembra, 13. decembra pretočenog u konačnu odluku: Partizan je jednu sezonu, ukoliko izbori plasman 2016/17, 2017/18, 2018/19, izbačen iz evropskih takmičenja i dužan je da plati 3.000 evra, kao penale.\nNaime, iz dokumenta UEFA saznajemo da se Partizanu ovakav prekršaj događa treći put u poslednjih pet godina?!\nCrno-beli su 2013. zaradili uslovnu suspenziju: dugovali su 2.096.000 na ime poreza i 610.000 evra drugim klubovima (zaključno sa 30. septembrom 2012).\nPartizanovo ukupno dugovanje 30. septembra 2016. bilo je 2.468.000 evra: prema drugim klubovima 454.000, zaposlenima 88.000, za zaostale poreze i doprinose 1.926.000 evra.\nRukovodioci Parnog valjka su predočili finansijskoj komisiji UEFA da su platili dugovanja igračima, radnoj zajednici i drugim klubovima, ali s obzirom da nisu dostavili dokaze, evropska kuća fudbala im to nije priznala.\nPotom, iz Partizana su ušli i u reprogram duga za porez državi, poslednjeg dana za to predviđenog, ispoštovavši rok...\nU nedavnom intervjuu Žurnalu generalni direktor Miloš Vazura je istakao da crno-bele do evropske licence deli 360.000 evra i da će to da bude regulisano na vreme, do poslednjeg dana januara.\nNaredni dani odgonetnuće dilemu, mada – sudeći po sajtu UEFA može samo da je stvori žalba iz Humske Sudu za sportsku arbitražu u Lozani: da li će Partizan na leto igrati u Evropi?\nCrvena Zvezda Liga Šampiona Partizan Izbori Fudbal UEFA\nPakleni raspored crveno-belih: Zvezda ne zna gde bije\nTeova povreda je teža od Ibrine!\nEvrokup: Partizan gostuje u Bilbau\nZvezdin tihi pohod na Podmoskovlje\nZvezda spušta rampu za Šveda i Đenku


Srdan Golubović pozitivan na koronu: Oglasio se i otkrio gde se nalazi, kao i kako se oseća! - Povezane vesti - Naslovi.net\nModna kreatorka Suzana Perić takođe zaražena koronavirusom\nModna kreatorka Suzana Perić pozitivna je na koronavirus, saznaje Nova.rs. Prema rečima izvora za naš portal, kreatorka se trenutno nalazi u svom porodičnom domu, u samoizolaciji. Nakon što je osetila blage simptome virusa pre oko četiri dana… »\nKorona hara: I glumica Vesna Čipčić zaražena\nPoznata srpska glumica Vesna Čipčić, takođe je pozitivna na koronavirus, saznaje portal Nova.rs. Nakon već objavljenih informacija da su glumac Žarko Laušević, reditelj Srdan Golubović i modna kreatorka Suzana Perić pozitivni na koronavirus… »\nBEOGRAD: Glumac Žarko Laušević (60) pozitivan je na korona virus, prenose mediji. Kako navodi Telegraf pozivajući se na svoja saznanja, Laušević je 27. oktobra smešten u bolnicu, na kovid odeljenje KBC Bežanijska kosa. Kako se dodaje, glumac se… »


Na Vojnoj akademiji održana tribina pod nazivom "Olimpijski sport kao model razvoja uspešnog stila života".\nU saradnji sa Olimpijskim komitetom Srbije, na Vojnoj akademiji je održana tribina pod nazivom "Olimpijski sport kao model razvoja uspešnog stila života" na kojoj su govornici bile reprezentativke Srbije u tekvondou, osvajačice medalja na Olimpijskim igrama u Londonu i Riju, Milica Mandić i Tijana Bogdanović, kao i njihov dugogodišnji trener Dragan Jović.\nTribina je imala za cilj da se kadetima Vojne akademije gostovanjem istaknutih sportisa, olimpijaca približi koncept bavljenja vrhunskim sportom i ukaže na koji način on utiče na svakodnevne životne navike.\nOsvajačice olimpijskih medalja Milica Mandić i Tijana Bogdanović, kao i njihov terner su sa kadetima podelile svoja iskustva i važne životne lekcije koje su naučile zahvaljujići sportu, kao i iskušenja i prepreke sa kojima se susreću na svom putu ka uspehu i cilju, a ostali su dostupni i za pitanja kadeta.\nTribini su prisustvovali načelnik Vojne akademije general-major prof. dr Bojan Zrnić i predsednik Olimpijskog komiteta Srbije Božidar Maljković.


RTCG - Radio Televizija Crne Gore - Nacionalni javni servis :: Politika :: Čučka optimista po pitanju krize vlasti u Budvi\nODRŽAN SASTANAK 12. 07. 2018. 14:20 >> 14:07 0\nČučka optimista po pitanju krize vlasti u Budvi\nPredsjednik opštinskog odbora Crnogorske u Budvi, Miodrag Čučka, potvrdio je da je danas održan sastanak predstavnika koalicije na vlasti u Budvi sa predstavnicima Crnogorske, na kom se razgovaralo o načinima rješavanja krize budvanske vlasti.\n"Crnogorska je uvijek insistirala na dijalogu, jer je razgovor najbolji način da se rješavaju zajednički problemi. Razgovarali smo danas i poslije tih razgovora mogu da kažem da sam optimista", naglasio je Čučka.\nOn je dodao da Crnogorska svakom pitanju, kako u budvanskoj tako i u crnogorskoj politici, pristupa transparentno, precizno i da se u ovom slučaju ponaša na isti takav način.\n"Razgovaramo o tri grupe pitanja. Osnovnu i prvu grupu pitanja čini mogućnost dogovora o političkim pretpostavkama za rješavanje krize ove vlasti. Drugo, svaki dogovor, što se tiče Crnogorske, mora da obuhvati i saglasnost oko programskih načela zajedničkog djelovanja. I naravno, postoje posebna pitanja koja se tiču niza pojedinačnih stvari, o kojima je takođe potrebno postići saglasnost", zaključio je Čučka.\nBudva Miodrag Čučka Crnogorska\nPočeo prvi Budva beer fest\nHoće li opstati vlast u Budvi?\nSveti Nikola među 9 najljepših plaža Evrope\nBudva da dobije osnovni sud i tužilaštvo


Vučić: Dijalog tek kada Priština ukine takse i prestane sa provokacijama poput Trepče - Politika - Dnevni list Danas\nPočetna » Vesti » Politika » Vučić: Dijalog tek kada Priština ukine takse i prestane sa provokacijama poput Trepče\nVučić: Dijalog tek kada Priština ukine takse i prestane sa provokacijama poput Trepče\nFoto: Twitter / predsednik\nPredsednik Srbije Aleksandar Vučić izjavio je danas da aktuelni zastoj u dijalogu može da bude prevazidjen samo kada Priština ukine takse na robu iz centralne Srbije i prestane sa provokacijama, poput promene Statuta Kombinata Trepča koji, kako je ocenio, predstavlja otimanje srpske imovine.\nKako se navodi u saopštenju izdatom nakon sastanka sa ambasadorom Velike Britanije Denisom Kifom, Vučić je rekao da će Srbija uvek biti opredeljenja za mir i stabilnost u regionu.\nOn je zahvalio na podršci Vlade te zemlje, ukazavši Kifu na štetnost jednostranih mera Prištine koje ugrožavaju dijalog.\nVučić je izrazio interes Srbije za snaženje političkog dijaloga i razvoj ekonomske saradnje sa Ujedinjenim Kraljevstvom, sa nadom da se Bregzit neće odraziti na bilateralne odnose dve zemlje.\nKif je upoznao Vučića sa svim što se, u saradnji sa resornim ministarstvima, preduzima kako posle izlaska Britanije iz EU, ne bi bilo prepreka u bilateralnoj saradnji.\nOn je dodao da Vlada u Londonu projektima poput digitalne transformacije i jačanja e-Uprave, finansirane kroz Fond za dobru upravu, nastavlja podršku procesu reformi u Srbiji.\nKif je naglasio da njegova zemlja želi da ima pozitivnu ulogu u regionu i u njegovoj evropskoj budućnosti, kao i da deli ciljeve za postizanje stabilnosti i napredak na Zapadnom Balkanu, što pokazuje i kroz podršku Berlinskom procesu.


Grad Novi Pazar - Saradnja sa Kongresom Bošnjaka sveta u cilju rešavanja problema\nSaradnja sa Kongresom Bošnjaka sveta u cilju rešavanja problema\nPredsednik Kongresa Bošnjaka sveta Azem Dervišević sastao se u Novom Pazaru sa gradonačelnikom Nihatom Biševcem i predsednicom Skupštine grada Ifetom Radončić.\n„Zahvaljujem se svima, gradonačelniku na divnom prijemu i poraktivnoj konverzaciji. Tragdeija bošnjačkoj naroda u koja nas je zadesiila, može biti naša velika šansa. Imamo mnogo problema, ali i kapaciteta da ih iskoristimo ispravno i definišemo naše strateške ciljeve u Bosni i Sandžaku. Ljudi koji su otišli iz Bosne i Sandžaka mogu dati doprinos privrednom jačanju i borbi za ravnopravnost. Ne želimo ništa više, ali ne prihvatamo ni ništa manje od prava koja imaju Bošnjaci u SAD i skandinavskim zemljama“, kazao je predsednik KBS. Dervišević je istakao da je Novi Pazar grad jake energije, na čijim se ulicama mogu videti mladi ljudi i deca, ali i grad jako sličan sa gradovima u Bosni i Hercegovini.\nKongres Bošnjaka sveta osnovan je 2011. u Sarajevu, sa idejom da odgovori na mnoge izazove sa kojima se bošnjački narod suočava.\nPredsednica Skupštine Grada Ifeta Radončić izrazila je zadovoljstvo zbog prilike da ugosti predsednika KBS.\n„Tokom posete Novom Pazaru Dervišević je imao priliku da vidi kako ovde živimo i kako ostvarujemo bošnjačko jedinstvo, kao i kako kroz institucionalno delovanje rešavamo probleme građana Novog Pazara“, rekla je povodom posete predsednica Skupštine Ifeta Radončić.\nNa satanku je ocenjeno da je potrebno uspostaviti saradnju Novog Pazara i KBS, jer je tako nešto u obostranom interesu. „Pruža nam se prilika da sa Kongresom Bošnjaka sveta ostvarimo dobru saradnju u cilju rešavanja problema koje grad Novi Pazar i Bošnjaci Sandžaka imaju. Razgovarali smo o potencijalima koji mogu značajno uticati na poboljšanje položaja Bošnjaka ovog kraja“, rekao je gradonačelnik Novog Pazara Nihat Biševac.


Predsednik Džordž Buš kaže da preuzima odgovornost za reagovanje administracije na udar uragana\nPredsednik Buš je rekao da preuzima odgovornost za reagovanje administracije na uragan Katrinu, koji je prošlog meseca zahvatio južni deo SAD. U izveštaju dopisnika Glasa Amerike iz Atlante, Majka Kupera, navodi se da nadležni pokušavaju da pronadju prostor za smeštaj preživelih, koji sada žive u privremenim skloništima.\nPortparol Bele kuće je izjavio da će se predsednik Buš ove nedelje vratiti u Luizijanu, da bi nadgledao obnovu i da planira da u četvrtak uveće održi govor naciji - o reagovanju administracije na ovu prirodnu katastrofu. Na konferenciji za novinare u Beloj kući sa predsednikom Iraka, američki predsednik je rekao da želi da zna gde se pogrešilo, a gde nije posle udara uragana 29. prošlog meseca.\n“Katrina je iznela na povšinu ozbiljne probleme u vezi sa našom sposobnošću da reagujemo na svim nivoima administracije, u toj meri da federalna vlada nije u potpunosti obavila svoj posao kako treba i ja za to preuzimam odgovornost.”\nU medjuvremenu, novi vršilac dužnosti direktora Federalne agencije za vanredne situacije, Dejvid Polison, usredsređuje se na pronalaženje smeštaja za desetine hiljada ljudi koji su sada u privremenim skloništima. Polison je u ponedeljak imenovan za direkotra te federalne agencije, zamenivši na tom položaju Majkla Brauna, koji je podneo ostavku nakon kritika zbog neadekvatnog reagovanja administracije. Polison je rekao da mu je predsednik Buš obećao punu podršku federalne administracije.\n“U ovom trenutku ubrzano prikupljam informacije o smeštajnom prostoru i nekim drugim stvarima. Znam da je to u mom fokusu, isto kao i predsednikovom, da bismo te ljude prebacili iz skloništa u neku vrstu polustalnog ili stalnog smeštaja, tako da je to ono na šta smo usredsređeni.”\nZdravstveni radnici vode evidenciju o preživelima, koji su smešteni u privremena boravišta širom zemlje. Nadležni iz Centra za kontrolu i prevenciju bolesti u Atlanti, kažu da nisu zapazili pojavu zaraznih bolesti, od koje se strepelo u prenatrpanim skloništima.


M. D. 5. decembra 2017. 12:19\nGradonačelnik Beograda Siniša Mali predstavio je danas novi projekat Grada „Da se radi i gradi po tvom!“, koji ima za cilj da Beograđanima pruži mogućnost da učestvuju u procesu odlučivanja o tome kako žele da njihov grad i njihove opštine izgledaju u budućnosti.\nMali je, na konferenciji za štampu, rekao da se radi o projektu na kojem se radi već duže vreme a koji treba da obezbedi veće učešće građana u odlučivanju kako treba da izgledaju opštine i grad.\n„Kada smo preuzeli upravljanje gradom obećali smo da ćemo biti transparetna gradska uprava i od prvog dana su sekretarijati i gradske vlasti otvorene za građane svakodnevno i sa njima rešavamo probleme. U proteklom periodu slušali smo građane, gradili i donosili odluke zajedno sa njima kada je bilo reči o boji autobusa… kada je trebalo da se odredi ime pojedinih ulica, ali i koje boje treba da budu infotable“, objasnio je on.\nGradonačelnik je istakao da je danas trenutak da se krene korak dalje i gradske vlasti žele da se svaki glas, svakog građanina Beogarda čuje, te da im se da mogućnost da glasaju za projekat koji smatraju da je najvažniji za njihovu opštinu i grad. Prema njegovim rečim grad je izvođio 200 miliona dinara za taj projekat, a svaka opština, koja je deo projekta, a ima ih 16 od 17, će izvojiti po 10 miliona dinara.\n„Sve te ideje ćemo staviti na beogradski portal i dati mogućnost da građani glasaju. Ideje koje budu imale najviše glasova sprovešćemo u delo“, najavio je Mali.\n„Pretpostavljam da je gospodin Šapić imao nešto važnije od toga da omogući da se glas građana čuje. Međutim mi ćemo kao grad izvođiti novac za Novi Beograd i daćemo mogućnsot da građani i te opštine odlučuju o projektima“, najavio je on.\n„Došlo se do situacije kada hoćete da neke svoje snove ostvarite, a ti snovi jesu da građani imaju još veće pravo glasa, i da se to ostvari vremenski, finansijski i konceptualno“, naglasio je i dodao da niko u okruženju nema ovakav transparetan način ucešća građana u donošenju odluka o izgledu svog grada.


Predstavnici Pokrajinskog sekretarijata za obrazovanje u poseti pančevačkim školama | 013 info\nPredstavnici Pokrajinskog sekretarijata za obrazovanje u poseti pančevačkim školama\nPančevo, Sre, 05/12/2018 - 12:42\nMilan Kovačević, zamenik pokrajinskog sekretara za obrazovanje, propise, upravu i nacionalne manjine - nacionalne zajednice, posetio je šest pančevačkih škola u sredu, 5. decembra, a u okviru radne posete. Cilj obilaska je razgovor s nastavnicima o problemima sa kojima se susreću, načinu na koji organizuju nastavu, ali i o stvaranju što boljih radnih uslova za njih i za učenike.\nU obraćanju medijima u Poljoprivrednoj školi „Josif Pančić”, Kovačević je istakao kako je prilikom obilaska konstatovao da se u obrazovne ustanove nije ulagalo u prethodnom periodu. Kazao je da Medicinska škola „Stevica Jovanović” daje veoma dobre rezultate, ali da ima problema s nedostatkom prostora. Takođe, naglasio je da Elektrotehnička škola „Nikola Tesla” nema prostorije za izvođenje stručne prakse.\n- Projekat koji bi trebalo realizovati iznosi između 80 i 100 miliona dinara, rekao je Kovačević.\nTatjana Božić, članica Gradskog veća zadužena za obrazovanje, ovom prilkom je saopštila da lokalna samouprava ima odličnu saradnju sa pomenutim pokrajinskim sekretarijatom.\n- Tokom prethodnih godina smo se pre svega bavili izradom projektno-tehničke dokumentacije, legalizacijom objekata, i zbog toga nije urađeno mnogo velikih investicija.\nOna je dodala da Grad brine o školama i da one nemaju nikakvih finansijskih poteškoća.\nGoran Bimbašić, direktor poljoprivredne škole, izjavio je:\n- Moj lični stav je da odavno nije bila bolja atmosfera u obrazovanju u gradu i pokrajini.\nKako je najavljeno, predstavnici ovog pokrajinskog sekretarijata će do 25. decembra obići sve obrazovne ustanove na teritoriji Vojvodine, a danas su u Pančevu posećene Poljoprivredna škola „Josif Pančić”, Elektrotehnička škola „Nikola Tesla”, Baletska škola „Dimitrije Parlić”, OŠ „Bratstvo-jedinstvo”, OŠ „Jovan Jovanović Zmaj” i Škola za osnovno i srednje obrazovanje „Mara Mandić”.\nPančevo prosveta pokrajinski sekretar


Poslovne zone čekaju na zemljište i infrastrukturu\nBANJALUKA – Manjak zemljišta u opštinskom vlasništvu, neizgrađena infrastruktura i komplikovane administrativne procedure ključne su prepreke za osnivanje većeg broja poslovnih zona u RS.\nUskoro plantaže malina na Sokocu\nSOKOLAC – Na području opštine Sokolac u narednom periodu trebalo bi da počne uzgoj malina uz pomoć sredstava iz pretpristupnih fondova EU, dogovoreno je na današnjem sastanku načelnika opštine Sokolac Dušana Kovačevića i delegacije opštine Arilje iz Srbije.\nCrna Gora ugovorila gradnju autoputa\nPODGORICA – Ministar saobraćaja i telekomunikacija u crnogorskoj vladi Andrija Lompar i generalni direktor hrvatskog “Konstruktora” Željko Žderić potpisali su danas u Podgorici ugovor vrijedan 2,77 milijardi evra o koncesiji za izgradnju autoputa Bar – Boljari, koja ide od krajnjeg juga do krajnjeg sjevera Crne Gore.\nNastavljena saradnja Vlade RS i Microsofta\nBANJALUKA – Predsjednik Vlade RS Milorad Dodik i predstavnici kompanije “Microsoft” potpisali su u Banjaluci ugovor o strateškom partnerstvu, koji predstavlja nastavak dosadašnje saradnje.\nElektronsko podnošenje prijava Poreskoj upravi\nBANJALUKA – Poreska uprava RS pozvala je poreske obveznike da svoje mjesečne prijave poreza po odbitku i prijave zaposlenih, podnose elektronskim putem, saopštio je v.d. direktora ove ustanove Mile Banika.


Na olimpijadi hiljadu pobednika - PressLider.rs\nNa olimpijadi hiljadu pobednika\n2. oktobra 2016. Duško Radišič\t0 Comments hiljadu starijih takmičara, Olimpijada, rekreacija, sport, Vrnjačka Banja\nVrnjačka Banja – U Vrnjačkoj Banji otvorena je deveta olimpijada, na kojoj će se, prema trodnevnom takmičarskom programu, nadmetati više od hiljadu starijih takmičara. Reč je o olimpijadi trećeg doba koja je ove godine najmasovnija, jer učestvuju ekipe iz svih gradova Srbije, piše Politika.\nSa otvaranja olimpijade, foto: M. Dugalić\nKako je to bilo i ranije, oni će se takmičiti u brzom hodanju, šahu, pikadu, streljaštvu, u nekim fudbalskim i košarkaškim disciplinama. Nije to, međutim, samo sport, već i učešće na stručnim predavanjima, gde se uglavnom govori o zdravlju, zatim na umetničkim, književnim, ali i zabavnim skupovima, pa je ova olimpijada za svakoga više od sporta, a svi su pobednici, budući da ostvaruju cilj – aktivnu i kreativnu starost.\nTo je, otvarajući zajedno sa Bobanom Đurovićem, predsednikom vrnjačke opštine ovogodišnju olimpijadu, potvrdio i Vanja Udovičić, ministar omladine i sporta, inače pokrovitelj i promotor olimpijade:\n– Na ovoj olimpijadi obaramo sve rekorde, s više od hiljadu učesnika, i za mene su svi oni pobednici. Ova slika iz Vrnjačke Banje treba da prođe Srbijom, da je vide sve generacije, jer nosi poruku da nije bitno koliko ko ima godina, već koliko je mlad duhom i spreman da se bavi sobom, da su sport i rekreacija važni za svakog, i to je posebna poruka mladima. Inače, ovo je rekordna godina za srpski sport sa osvojenih 37 medalja, na olimpijskim igrama osvojili smo osam, na paraolimpijskim devet – istakao je ministar Udovičić.\nU Vrnjačku Banju, na ovogodišnju olimpijadu trećeg doba, stigle su i gostujuće ekipe iz SAD, Nemačke, Bugarske, Rusije, sa Kipra i iz Crne Gore. Pored najvećeg broja učesnika, o drugim specifičnostima ove, devete olimpijade, govorio je Vasilije Belobrković, predsednik Saveze penzionera Srbije.\n– Mi pokazujemo i koliko je bitna rodna ravnopravnost. Nijedna ekipa ne može biti bez suprotnog pola, recimo ako je većina žena, u ekipi mora biti bar jedan muškarac i obrnuto. Uz to, uporno se trudimo da razvijamo odnose međugeneracijske saradnje, u cilju reafirmacije porodice kao zdravog stuba svakog društva – istakao je Belobrković.\nO tome koliko je ovaj susret značajan za ljude ove životne dobi, u smislu „da nisu društveno izolovani, da uprkos godinama dostojanstveno žive, bave se zdravljem, da u društvu svojih vršnjaka dele dobro i zlo…” govorila nam je Dragica Zelenova, sekretar Udruženja penzionera Novog Sada.\nA sa koliko se truda i ozbiljnosti budući olimpijci pripremaju za svaku vrnjačku olimpijadu razgovarali smo s Dušanom Maksimovićem, predsednikom Asocijacije kulture i sporta „Dorćolijada” iz Beograda, piše Politika.\n– Mi na Dorćolu, početkom svakog juna, okupljamo penzionere, pre svega iz Beograda i to je na neki način mala olimpijada, priprema za ovu veliku. Inače, ja dolazim ovde od početka i mogu vam reći pouzdan podatak da je, kao primer dobre prakse, ova olimpijada sporta, zdravlja i kulture za ljude trećeg doba prepoznata i pozitivno ocenjena i u nadležnoj komisiji Ujedinjenih nacija – naglasio je Maksimović.\n← Partizan apsolutni favorit, Mladost ne pomišlja na predaju\nOživeli selo, od napuštenih imanja prave idilu →


Ministar odbrane Srbije u Vašingtonu na sastanku o Islamskoj državi\nBeta 22. marta 2017. 19:45\nMinistar odbrane Srbije Zoran Đorđević učestvovao je danas u Vašingtonu na Ministarskom sastanku Globalne koalicije protiv Islamske države, saopštilo je njegovo ministarstvo.\nGovorili su predstavnici Ujedinjenih nacija, Centralne komande Oružanih snaga SAD, Stejt departmenta i Vlade Australije.\nSvaki od govornika je predstavio šta je do sada preduzeto, govorio o planovima, o stanju na terenu i o delovanju Islamske države.\nUkazali su na neophodnost nastavka angažovanja Globalne koalicije u borbi protiv Islamske države, i stvaranju uslova za normalizaciju života više od 11 miliona Iračana, uključujući izbegla i interno raseljena lica, povratnike i druge pogođene delovanjem Islamske države.\nPlenarni deo sastanka, posle govora državnog sekretara SAD Reksa Tilersona i premijera Iraka Džavada Kaduma Al-Abadija, omogućio je učesnicima da istaknu doprinos borbi protiv Islamske države, i da iznesu naredne korake.\nNaglašen je uspeh združenog vojnog angažovanja i dalje saradnje radi stabilizacije oslobođenih teritorija, nacionalnog pomirenja i političkog procesa u Iraku, kao i nalaženje odgovarajućeg političkog rešenja u Siriji.\nMinistar Đorđević je tokom Konferencije naglasio spremnost Srbije da u skladu sa svojim mogućnostima i nacionalnim interesima doprinese borbi Globalne koalicije i da donacijom lekova i sanitetskog materijala pomogne civilnom stanovništvu u zonama borbenih dejstava i na teritorijama koje su oslobođene.\nSrbija se, podsetilo je Ministarstvo, odlukama najviših državnih zvaničnika, među prvima opredelila da u skladu sa svojim mogućnostima pruži aktivan doprinos Globalnoj koaliciji i međunarodnim naporima u suprotstavljanju Islamskoj državi, budući da delovanje te i sličnih organizacija predstavlja izazov bezbednosti u svetu.\nProcena je, dodalo je Ministarstvo, da se na teritoriji Iraka i Sirije bori 500 boraca s Balkana, većinom s Kosova i iz Bosne i Hercegovine, te je Srbija, kao meru preventive, izmenila Zakon o krivičnom postupku, kako bi se stvorili preduslovi za sprečavanje podsticanja, organizovanja drugih lica i učešća u ratovima ili sukobima u stranim državama, pipše u saopštenju.\nImajući u vidu da je uz veliki broj migranata preko Balkanske rute, zabeležen i tranzit lica koja su se mogla povezati i s delovanjem terorističkih organizacija, Vlada Srbije podržala je izradu Strategije za borbu protiv terorizma.\nVeliki kapaciteti su angažovani i na identifikovanju i registraciji migranata koji prelaze kroz Srbiju i ti podaci se razmenjuju sa stranim partnerima, te se doprinos Srbije u tom smislu ogleda, pre svega, u spremnosti na razmenu informacija obaveštajno-bezbednosnih službi, piše u saooštenju.\nMinistarskom sastanku Globalne koalicije protiv ISIL-a prisustvovalo je više od 70 ministara spoljnih poslova, ministara odbrane, ambasadora i predstavnika međinarodnih organizacija. Ministar Đorđević je boravak u Vašingonu iskoristio i za niz susreta sa važnim zvaničnicima Stejt depatmenta i Pentagona, premnelo je Ministarstvo oidbrane Srbije.


EU: PODELJENOST OKO ŠIRENJA UNIJE\nŠefovi diplomatija članica EU u zamku Hluboka na jugu Češke razgovaraju o pitanjima vezanim za Balkan, Bliski istok i Belorusiju. Podeljenost oko proširenja EU.\nDanašnji dan bio je posvećen bliskoistočnoj krizi i istočnom partnerstvu, pre svega sa Belorusijom, ali šefovi diplomatija EU još nisu odlučili da li će uputiti poziv predsedniku te države Aleksandru Lukašenku na majski samit Unije. Sutrašnji dan će biti posvećen integraciji zapadnog Balkana u EU, ali već danas su se čuli neki stavovi o tom pitanju.\nMinistar inostranih poslova Nemačke, socijaldemokrata Frank-Valter Štajnmajer izrazio je danas neslaganje sa stavom nemačke Hrišćansko-demokratske unije o širenju Unije na Balkan.\n"Začuđen sam izjavama o predizbornom programu CDU za predstojeće izbore za Evropski parlament da bi trebalo prekinuti širenje EU nakon prijema Hrvatske. Međutim, u programu stoji i izjava da zapadni Balkan, ukupno, mora imati evropsku perspektivu", rekao je Štajnmajer, dodavši da "jedno ne ide s drugim".\nŠef luksemburške diplomatije Žan Aselborn takođe se usprotivio negativnom stavu Nemačke i Francuske u vezi sa daljim širenjem EU.\nObećanja data zemljama bivše Jugoslavije i Albaniji moraju biti ispunjena, poručio je on, ukazujući da u suprotnom mogu izbiti nivi nasilni konflikti.\nOn je rekao da su 2003. "otvorena vrata" i da bi, "ako bismo ta vrata sada zatvorili, moglo ponovo doći do konflikata na Balkanu", dodavši da "ljudi na Balkanu to nisu zaslužili".\nŠef češke diplomatije Karel Švarcenberg priznao je uoči sastanka da češki prioritet predsedavanja - da se za "čeških" šest meseci ubrza integracija zapadnog Balkana u EU - zaista komplikuje globalna ekonomska kriza, ali da Češka ima saveznike unutar EU koji su bez obzira na krizu za hitnu evrointegraciju tog regiona.\n"Za Balkan je izuzetno povoljno to što jedna za drugom EU predsedavaju dve zemlje koje su toliko naklonjene ubrzanoj integraciji zapadnog Balkana - Češka i Švedska", rekao je Švarcenberg.\nIntegraciju regiona, međutim, može nehotice da uspori i sama Češka, iako to sasvim sigurno nije bio cilj češke opozicije kada je obarala vladu premijera Mireka Topolaneka.\nI to stoga što su pad vlade i duboka politička kriza u Češkoj koja je usledila doveli u pitanje ratifikaciju Lisabonskog sporazuma u Češkoj.\nMoćne članice EU na čelu sa Nemačkom i Francuskom postavljaju Lisabonski sporazum kao uslov za dalja proširenja, a nemačka kancelarka Angela Merkel navela je nedavno da EU prvo mora da se nauči da funkcioniše prema Lisabonskom sporazumu o reformi evropskih institucija, a tek onda da se upušta u dalja proširenja.\nČeški diplomatski izvori uvereni su, međutim, da je taj zahtev da se napravi pauza u primanju novih članica pre svega nemačka unutrašnja politička retorika, a da će posle izbora u Nemačkoj konačni stav prema zapadnom Balkanu biti osetno predusretljiviji.\nKomplikacije u realizaciji čeških prioriteta u predsedavanju EU, pa tako i za prioritet integracije zapadnog Balkana, donela je i odluka češkog predsednika Vaclava Klausa da ne dozvoli vladi u ostavci na čelu sa premijerom Topolanekom da dovrši predsedavanje EU.


Vlada Crne Gore proglasila kraj epidemije koronavirusa | Hronika\nPočetna strana > Hronika > Vlada Crne Gore proglasila kraj epidemije koronavirusa\n"Ovo je rezultat višemjesečnih napora svih u sistemu i naših građana. Hvala na povjerenju! Neke mjere će biti ukinute, ali kako pandemija još traje, ostaju na snazi mjere protiv importacije virusa", saopšteno je na nalogu Vlade na Tviteru.\nCrna Gora 28 dana zvanično nema registrovanih slučajeva obolelih od koronavirusa.\n"Broj aktivnih slučajeva ostaje nula", navodi se u saopštenju.\nU Crnoj Gori su od početka epidemije registrovana zvanično 324 slučaja zaraženih koronavirusom, oporavljeno je 315 osoba, dok je devetoro ljudi preminulo.\nCrna Gora je prošla dva inkubaciona perioda od 28 dana bez novih slučajeva koronavirusa.\n"Stiču se epidemiološkli uslovi da IJZ razmišlja o odjavi epidemije. Ona je zakonski definisana procedura koja kaže da se epidemija može završiti onda kada prođe dupli inkubacioni period. Period nije definisan zakonom, on je više definisan nekim epidemiološkim pravilima. Dve inkubacije bez novih slučajeva, i zaista su se stekli uslovi da se epidemija ođavi", rekao je Begić u Jutarnjem programu RTCG.\n"Odjava epidemije maltene ne znači ništa. Prvi talas je formalno završen, ali mere i naredbe Ministarstva i preporuka IJZ i dalje ostaju na snazi. To su fizička distanca, pranje ruku i upotreba maski. U svim zemljama EU nošenje maski je obavezno, kao i kod nas, dakle u zatvorenim, javnim prostorima, gde ne može da se održava fizička distanca od dva metra. Da li će to ostati tako, zavisi od daljeg kretanja obolevanja", rekao je Begić.\nOn je podsetio da u Crnoj Gori ni juče nije bilo novootkrivenih slučajeva infekcije, te da su prošla dva inkubaciona perioda od 28 dana tokom kojih nije bilo novih slučajeva.\n:\tNa današnji dan: Rođen Žan Pijaže, umrli Dmitrij Šostakovič i Herman Hese, košarkaška reprezentacija SR Jugoslavije postala svetski šampion 1998, SAD bacile drugu atomsku bombu na Nagasaki


Severna Koreja u pripravnosti zbog vojnih manevara Južne Koreje i SAD | Hronika\nPočetna strana > Hronika > Severna Koreja u pripravnosti zbog vojnih manevara Južne Koreje i SAD\nSeverna Koreja u pripravnosti zbog vojnih manevara Južne Koreje i SAD\nZbog najavljenih vojnih manevara Južne Koreje i SAD Pjonjang saopštio da je vojsku podigao na najviši stepen pripravnosti i da će na provokacije odgovoriti svim sredstvima, uključujući i nuklearna. Severna Koreja, međutim, posle devet meseci otvara granicu ka južnom susedu.\nSeverna Koreja saopštila je da je vojsku i stanovništvo podigla na viši stepen pripravnosti pred početak američkih i južnokorejksih manevara, kao i da će na svaku vojnu "provokaciju" odgovoriti svim sredstvima, uključujući nuklearno.\n"Predstojeći manevri su velika pretnja miru i uvod u invaziju", saopštio je Generalštab severnokorejske vojske, a preneli državni mediji.\nVojni vrh te zemlje navodi da će "brzo i nemilosrdno" odgovoriti na "najmanju vojnu provokaciju" suverenitetu, "svim ofanzivnim i defanzivnim sredstvima uključujući i nuklearna".\nSeverna Koreja, koja ima nuklearno naoružanje, često osuđuje takve vojne manevre, koje Seul i Vašington predstavljaju kao isključivo odbrambene.\nJužna Koreja i SAD obavestile su u julu Pjongjang da će održati zajedničku vojnu vežbu, naglašavajući da neće napasti Severnu Koreju.\nU vežbama koje će trajati do 27. avgusta učestvovaće 10.000 američkih i 56.000 južnokorejskih vojnika. Vežbe uključuju kompjutersku simulaciju kako bi se poboljšali kapaciteti SAD da zaštite Južnu Koreju u slučaju napada.\nMeđutim, uprkos stalnim varnicama između dva suseda, Severna Koreja najavila je, pomalo iznenađujuće, da će otvoriti granicu prema Južnoj Koreji, čime će okončati samonametnutu devetomesečnu blokadu, što je jedan od poslednjih koraka u nastojanju režima u Pjongjangu da se "otvori" ka svetu.\nUkidanje blokade će doneti i normalizovanje saobraćaja ka industrijskom parku Kesong, kojim upravlja Seul na teritoriji Severne Koreje, a čije funkcionisanje je bilo dovedeno u pitanje zbog zahteva Pjongjanga da mu se povećaju neophodne nadoknade i plate skoro 40.000 severnokorejskih radnika.\nOdnosi između dve Koreje, koje su tehnički u ratu više od 50 godina, postali su još više zategnuti pošto je na čelo Južne Koreje došao konzervativni predsednik Li Mjung-bak pre 18 meseci.\nJužnokorejski predsednik je ukinuo bilo kakvu vrstu pomoći severnom susedu sve dok se režim u Pjongjangu ne odrekne svog nuklearnog programa, zbog koga zemlja trpi i međunarodne sankcije.\nPrema tvrdnjama Severne Koreje, nuklearni program će joj biti neophodan sve dok američki vojnici, njih 28.000, budu prisutni u Južnoj Koreji.\nEksperti smatraju da Pjongjang želi bolje odnose sa SAD, uz ocenu da će tome morati da prethodi unapređenje odnosa sa Seulom.\nOdluci o otvaranju granice prethodila je odluka vlasti u Severnoj Koreji da oslobodi nedavno dve američke novinarke, koje su bile osuđene na višegodišnje zatvorske kazne.


Niš sutra prestonica plesa, više od 500 plesača iz Niša, Leskovca, Pirota... - JuGmedia\nScensko umetnički centar Duende iz Niša, pod pokroviteljstvom gradske opštine Mediana i prijatelja iz Ruskog kluba organizuje “II NI FEST 2020“ , festival moderne, latino, klasične igre i ove godine.\nOvogodišnji moto festivala je “Ples je stanje uma“, oslikavajući moć koraka, igre i sveobuhvatni duh borbe za uspehom i dostignućem.\nOrganizatori na čelu sa Ksenijom Lojpur garantuju dosta dobre muzike, plesa, energije i druženja.\n“Prošlogodišnji festival je brojao nešto više od 300 učesnika, dok II po redu broji više od njih 500. Posetioci koji budu bili u hali Osnovnoj školi Miroslav Antić Niš, imaće prilike da uživaju u koreografijama iz matičnog centra Duende, kao i ostale goste iz Niša, Leskovca, Pirota, Kruševca, Lazarevca…”, najavljuju organizatori.\nManifestacije ovog tipa su savršena prilike da spoznate radost deteta, druženje, emocije pred nastup, a ujedno i pravilan fizički i mentalni razvoj, razvoj čula i što je najvažnije, osećaj vere u igrača pored.\nDrugi NI FEST 2020 by Duende Dance se održava 1. marta sa početkom od 9.30 sati a ulaznice su dostupne na dan održavanja, po ceni od 250 dinara koje se mogu kupiti na biletarnici hale.\nZdravstvenim ustanovama uručena nova sanitetska vozila, još 500 lekara dobilo posao\nPremijerka Vlade Srbije Ana Brnabić i ministar zdravlja Zlatibor Lončar razgovarali su danas sa zaposlenima u zdravstvu povodom dodele novih, savremenih,…


03-04-2020 23:44 Ratni izveštaji Naoružanje Svet Planeta\nCentralni istraživački institut za preciznu mašinogradnju (CNIITOČMAŠ, deo državne korporacije Rosteh) razvio je 9 mm municiju za najnoviji pištolj Udav, sposoban za probijanje oklopa nivoa II na daleko većim udaljenostima od svojih rivala, Rosteh pres služba objavila je u petak.\nPištolj "Udav" (Foto: Jutjub)\n"Nova municija, koja se još naziva i Udav patrona, daje visoki efekat štete i predstavlja jednu od najmoćnijih 9 milimetarskih metaka na svetu", citirao je Rosteh, generalni direktor CNIITOČMAŠ-a Albert Bakov.\nKao što je precizirala Rosteh-ova služba za štampu, neke postojeće standardne puške od 9 mm mogu probiti prsluke nivoa II, ali njihov opseg modernih prsluka sa mekim oklopnim pločama je znatno manji u poređenju s novorazvijenom ruskom municijom.\nRuski stručnjaci uspeli su da poboljšaju sposobnost probijanja jedinstvenim dizajnom i tehnološkim rešenjem, saopštila je pres služba.\n„Znanje naših proizvođača sastoji se u konfiguraciji jezgra metka sa oštom ivicom na vrhu. Uprkos skepticizmu tokom projektovanja, kasnije je eksperimentalno dokazano da dizajn ovog jezgra metaka ne utiče na preciznost," Rostehova pres služba citirala je izvršnog direktora CNIITOČMAŠ-a.\nRosteh je 26. marta objavio da je razvio novi 9 milimetarski nečujni metak koji probija pancir. Metak je razvijen kao deo istraživanja i razvoja na novom Udav pištolju.\nNovi metak probija oklopni prsluk nivoa II, sa bešumnim i nezapaljivim hicem, zbog veće mase metka i oštre ivice na prednjem kraju njegovog jezgra.\nKada će Kineti da otvore “Pandorinu kutiju” saznajte OVDE!


FBiH obustavlja imunizaciju vakcinom Astra Zeneka - BIGportal.ba\n17 Marta, 2021 17 Marta, 2021 0296\nU Federaciji BiH /FBiH/ biće privremeno obustavljena imunizacija vakcinom kompanije “Astra Zeneka” zbog nuspojava koje je izazvala u nekim evropskim zemljama, rečeno je iz federalnog Zavoda za javno zdravstvo.\nNa današnjem sastanku Odbora za koordinaciju sprovođenja Plana vakcinacije protiv virusa korona u FBiH, zaključeno je da se proces imunizacije prolongira do četvrtka, 18. marta, do kada će Evropska agencija za lijekove pojedinačno proučiti svaki slučaj, analizirati podatke i donijeti odluku o povezanosti prijavljenih incidenata sa primjenom vakcina “Astra Zeneka”.\nRazlog sastanka bile su prijavljene neželjene reakcije nakon vakcinacije u nekoliko zemalja /Austrija, Italija, Njamačka, Danska…/, zbog koje je nekoliko zemalja privremeno obustavilo imunizaciju tom vakcinom, prenose federalni mediji.\nU FBiH do sada nije prijavljena nijedna teža neželjena reakcija nakon primjene vakcina “Astra Zeneka”.\nIz Zavoda za javno zdravstvo FBiH naglašavaju da je vakcina proizvođača “Astra Zeneka” ispitana na više od 30.000 ljudi i da je Evropska agencija za lijekove analizirala opsežne podatke koji pokazuju da je vakcina sigurna.\nPodsjeća se da je, prema dostupnim podacima iz EU i Velike Britanije, do danas je više od 17 miliona ljudi primilo ovu vakcinu, a da je zabilježeno manje od 40 slučajeva krvnih ugrušaka.\nSve miriše na domaći hljeb